
Andrássy şi votul plural. 


Comunicările organului partidului social- 
democrat au stârnit în țara intreagă cea mai 
mare sensaţie. Trase la îndoială in ziua întâi, 
admise apoi cu multe rezerve, — a treia zi datele 
revoltătoare publicate de „Népszava“ au fost 
declarate drept autentice din partea insuș a mi- 
nistrului de interne. 

Pentru a linişti spiritele în partidul Kossuthist, 
unde fronda lui Holló Lajos tot mai trage nădejde 
să se trezească într'o dimineaţă cu demisia con- 
telui Andrássy şi inlocuirea lui prin acest şef- 
redactor al ziarului „Magyarország“ — ministrul 
de interne a anunţat pe preşedintele Kossuth că 
va face o vizită la clubul partidului pentru a se 
declară în chestia comunicărilor indiscrete din 
„Nepszava€. 

De data aceasta nobilul conte a fost mult 
mai categoric; poate fiindcă acum frazele cu 
două înţelesuri nu maiau rost. Primit cu aplauze, 
s'a grăbit să răspundă la multele întrebări ce 
i-se puneau. 

„Comunicările făcute de „Népszava“ — a 
declarat Andrássy — în liniamente generale co- 
răspund adevărului. Votul plural va päe} necon- 
diționat supremația maghiarimii împotriva najiona- 
lităților şi, mai ales, împotriva masselor demagogiei. 
La alcătuirea proiectului a trebuit să ţinem seamă 
de două lucruri: întâi, ca votul să fie universal 
şi în rândul al doilea, ca numărul voturilor să nu 
fie mai mic decât numărul prevăzut de proiectul 
lui Kristofiy. A trebuit să ţinem seamă de acest 
număr în urma pactului. 

„Introducând votul plural, a trebuit să fim 
cu băgare de seamă ca nu cumva elementele 





cari au susținut pănă acum Ungaria să rămână 
pe planul al doilea! 

„În ce priveşte procedeul electoral: vom sta 
pe baza principiului decentralizării. Alegerea se 
va face după circumscripţii și comune, amăsurat 
unui plan lucrat de municipiu care va avea să 
hotărească, în acelaș timp, dacă adunarea votu- 
rilor se va face prin o comisie ambulantă sau 
fiecare circumscripție va aveă o comisie anume, 
Alegerea trebue să se facă pretutindeni în răstimp 
de 24 de oare.“ 

__ [n cursul discuțiilor a mai declarat că vo- 
tarea va fi publică, deşi mulţi ur dori să fie secretă. 
A mai declarat că nu va renunţă nici la punctul 
din proiect prin care se creiază și alegători 
indirecți, fiindcă tinta acestei dispoziţii e ca cei 
cari azi nu ştiu scrie şi ceb dur sunt alegători, — 
să nu rămână despoiaţi de dreptul electoral. 

Pentru a fi alegător, trebue să fii de 10 ani 
încetățenit şi să aparţii unei comune de cel 
puțin un an. 

„Intre reforma electorală şi noua arondare a 
cercurilor are să fie punctim!“ a mai declarat 
Andrássy şi a adăogat apoi: „Şi ar fi bine să 
menţinem și cheltuielile constituționale (cărăuşia) 
ete.“ 

Unul dintre deputații de față a întrebat 
dacă dreptul electoral nv. s'ar puteà condiționà 
de cunoștința scrisului şi a cetitului în limba 
maghiară ? 

Contele Anrăssy l-a liniştit numai decât 
pe acest șovinist iperzelos: 

„E de prisos, fiindcă în urma proiectului 
şcolar a lui Apponyi şi aşa peste zece ani toți cei 
cari au umblat la şcoală vor şi scrie şi cet ungu- 


reşte!“ 
+ 

Declaraţiile contelui Andrăssy au fost ascultate:cu 
multă satisfacţie, mai ales când a spus că votul n'are să 
fie egal, fiindcă nimic în lume nu e egal. 

Respectul pentru meseria noastră de cronicari ne 
îndatorează să înregistrăm un „spirit“, făcut la acest loc 
de preşedintele partidului Kossuth Feri, 

„Cum nici două chibrituri nu sunt egale !* a observat 
ministrul nostru de comereiu, stârnind ilaritate vie... 

* 

Fără îndoială, mai importantă e declarația 
în care atinge cele două momente de cari a 
trebuit să ţină seamă la alcătuirea proiectului. 
Contele Andrássy a declarat că numărul voturilor 
trebue să fie cel puţin atât de mare pe cât de mare 
il prevăzuse proiectul lui Kristóffy, — fiindcă la 
aceasta îi obligă pactul. 

Din două puncte de vedere e interesantă 
declaraţia aceasta: mai întâi fiindcă ni se spune 
hotărît că actuala coaliţie a primit misiunea — 
și s'a şi angajat — să întroducă votul universal, 
şi, apoi, că pactul a fixat chiar şi principiile 
reformei noui: să fie cel puţin atât de liberală ca 
şi reforma fostului ministru Kristoffy. 

Când, săptămânile trecute, deputatul român 
d-l Dr. Aurel Vlad, într'o interpelație adresată 
ministrului de interne, atinsese această chestiune, 
cerând ministrului declaraţii hotărite şi in ce 
priveşte îndatoririle pactului, — d-l conte a grăbit 
să răspundă că ei nu s'au angajat şi, ca guvern 
constituţional, nici nu s'au putut angaja să vali- 
diteze proiectui unui guvern căzut! 

Declaraţia recentă, din clubul Kossuthist, 
e însă o dovadă că d-l ministru de interne n'a 
îndrăznit să mărturisească adevărul când a răspuns 
d-lui Vlad. O spune, însă, acum: Pactul obhgă 
guvernul coaliționist — nu să alcătuiască un proiect 
prin care să se creieze un număr de alegători 
cel puţin atât de mare ca prin proiectul lui 
Kristóffy — ci să alcătuiască un proiect cel 

Diletanţii. 

Ceata mare de oameni de treabă, cari se 
tin mereu în preajma scriitorilor sau a artiștilor 
de orice categorie, se compune mai ales din di- 
letanţi. Toţi începătorii și toţi neisprăviţii, toţi 
cei opriţi la drumul jumătate în desvoltarea ca- 
lităţilor lor sufletești, se numesc astfel. Nu fapta, 
ci numai dorinţa de a 'săvârși îi caracterizează 
şi nu perfecțiunea, ci relativitatea cea mai sear- 
bădă le dă multumirea: l 

Diletant heisst jener Mann 


Der etwas machen will 
Und es nicht kann, 





E definiţiunea unui umorist german și o 
găsesc din cale afară nimerită, căci, în adevăr, 
din această îmbinare a dorinţei cu neputinţa iz- 
voreşte diletantismul în toate. 

In faza de astăzi a culturei noastre, e prea 
firese ca numărul diletanţilor de toate categoriile 
să fie mare. În presa noastră, ìn politică, în li- 
teratură şi artă amatorii se iîmbulzesc, vecinie 
împinși de râvna de a fi cunoscuţi. Controlul fiind 
mai mic şi îngăduința mai mare ca la popoare 
mai culte, diletanţii pot să ajungă la noi la oare- 
cari roluri sociale. Oameni certaţi cu gramatica 
şi cu şcoalele inferioare, pot să ajungă ziariști şi 
- candidaţi de deputaţi, iar cabotinii pot să joace 


pe eroii lui Shakespeare. In această privinţă sur- 
prizele nu sunt excluse: astăzi vezi pe unul că 
nu ştie legă două gânduri lămurite, mâne acelaş 
te surprinde scriind despre dramele lui lbsen; 
astăzi unul adună cifre in vre-un birou obscur de 
bancă şi mâne încearcă să iscălească un articol 
de direcţie politică.. 

Dar nu despre toţi aceştia, ci numai despre 
un anume gen de diietanţi ni-e scopul să vorbim 
astăzi: despre diletanţii noştri în vieaţa teatrală 
din Ardeal. 

Dupăcum văd că s'au iai lucrurile la 
ultima adunare a „Societăţii“, e vorba ca pe viitor 
toată mișcarea dramatică dela noi să fie lăsată 
în grija diletanţilor. Ideia lui Bârsan, ca Socie- 
tatea să angajeze o trupă, redusă de-ocamdată, 
de oameni pregătiţi şi ca această trupă să ia 
asupră-şi îndatorirea de-a cultivă ea însăș teatrul 
românesc la noi, a fost cu totul abandonată, In 
schimb s'a făcut ape! la societatea dela oraşe, 
ca să se constitue ea singură în aşanumite co- 
mitete „filiale“ (terminul e cu totul impropriu!) 
şi să se organizeze în grupuri de diletanţi, cari 
sub supraveghierea noului director artistic, a d-lui 
Bănutţiu, să ne satisfacă în ceeace priveşte exi- 
genţele noastre pentru arta dramatică. 

Eu nu sunt un partizan al acestei idei, căci 
diletantismul e totdeauna o manifestaţie a me- 
diocrităţii. Reprezentaţii de diletanţi se dau ele 
pretutindeni, dar nicăiri nu au pretenţia de-a 





constitui o mişcare serioasă şi de a inlocui cu ` 
succes pe actorii de specialitate. Reprezentaţiile 
de diletanţi pot să fie destul de bine organizate, 
unele chiar fastuoase, dar ele totdeauna au ca- 
racterul unor jocuri sociale, unor serbări de ocazie, 
la care publicul vine cu bunăvoință și iertare, 
gata a pțimi așa pe cum i-se dă. Cu diletanţii 
nu vom puteă fi niciodată severi, căci nu le 
putem cere ceeace n'au învățat, nici joc, nici 
pronunțare, nici alte abilităţi technice, pentru in- 
suşirea cărora se cer ani de experienţă. 

E desigur o prea plăcută petrecere ca la 
Braşov și aiurea d-şoarele noastre să se încerce 
uneori în câte un rolișor, iar vre-un tânăr pro- 
fesor să-şi schimbe mutra gravă de pe catedră 
in faţa dulce a lui Romeo. E o bună ocazie de 
a-ţi face toalete nouă, de a te transportă câteva 
minute pe alte tărimuri mai frumoase, vecinie 
privindu-te în oglindă şi studiind un gest, Dar 
în fond sunt totuş păpuşerii! Nu e joc de teatru, 
ci jucărie! 

Comitetul „Societăţii“, înainte de a se gândi 
la diletanţi, ca mijloc de realizare a menirei sale, 
trebuiă să-şi lămurească mai întâi întrebarea: 
pentru cine voieşte să cultive teatrul, pentru po- 
porul dela ţară, sau pentru publicul romănese din 
oraşe? Pentru ţărani, sau pentru pătura cultă? 
Este de importanţă această întrebare, pentrucă 
unele sunt cerinţele celui dintâi şi alte ale celor 
cu carte. Țăranul se mulţumeşte şi cu diletanţi 

puţin atât de liberal cum fusese proiectul lui 
Kristóffy. 

Și aici ajungem la »ofisteria meschină a 
guvernului coaliționist. Probabil va fi raționând: 

„Pactul ne obligă la alcătuirea unei reforme 
liberale. Kristóffy a prevăzut în proiectul său un 
număr de 2 milioane și 200 mii de alegători. 
Noi avem să fim şi mai liberali: noi vom creiă 
4 milioane de alegători!* Şi: „Majestate, am 
împlinit pactul! — va aveă de gând contele 
Andrăssy să spună în Viena. — Am fost, dim- 
potrivă, mai liberali decât Kristâfiy: deschidem 
şanțurile constituţiei pentru patru milioane de 
cetățeni despoiaţi de drepturi politice!“ 

Ținta guvernului coaliționist e să falşifice 
intenţiile Majestății Sale. Deaceea se pune pe 
baza principiului votului plural ca, înzestrând 
clasele stăpânitoare cu un număr întreit de vo- 
turi, să se poată răzimă pe aparenţa de libera- 
lism şi să stoarcă din Viena aprobarea unui 
proiect care tinde la nimicirea majorităţii cetă- 
ţenilor din ţară. 

Până acum, însă, uneltirile coaliționiste au 
rămas zadarnice: Majestatea Sa wa aprobat 
încă proiectul lui Andrássy şi suntem tari în 
credința că nu-l va aprobă nici în viitor. Va şti 
să înţeleagă și Viena că nu e liberalism să dai 
la ai tăi câte două şi trei voturi, şi să le iai, în 
acelaș timp, dreptul electoral celor cari nu aprobă 
politica ta destructivă ! 

Căci la aceasta se reduce proiectul coali- 
ționist: sporirea numărului voturilor ciaselor stă- 
pânite de utopia șovinismului maghiar și despo- 
iarea de voturi a claselor democratice: naţiona- 
lităţi, social-democraţi, etc... 

Asupra acestui moment va trebui să stăruim 
în adunările noastre poporale, deschizând ochii 
şi celor cari nu văd în pluralitatea voturilor decât 
o măsură de transiţie necesară: pluralitatea e o 
manoperă infamă şi noi nu o vrem! 

Aceasta să li-o spunem, dela adunările 
noastre, celor din Viena... 


Votul plural în Belgia. Asigurarea dată 
de Contele Andrássy, că sistemul său electoral este 
imitat după acela din Belgia şi că oameni politici 
de seama lui Biilov şi a premierului englez îl 
aproabă, a făcut multă vâlvă în presa străină. 
Reacţionarii şi clericalii belgieni înregistrează cuvân- 
tul lui Andrássy cu multă satisfacție, în schimb 








şi cu piesele modeste din repertorul obiecinuit 
acum cincizeci de ani în Moldova. Dar la oraşe 
nu mai avem ce căută nici cu diletanţii, nici cu 
literatura primitivă. 

Consider ca o adevărată ofensă la adresa so- 


cietăţii culte ardelene presupunerea, că, pentru. 


gustul şi priceperea ei, jucăriile ocazionale ale 
diletanţilor ar fi suficiente. Numărul mare de fa- 
milii române din oraşe nu e cu nimic mai pe 
jos de societatea străină şi este în drept să ceară 
mai multă artă şi mai puţin diletantism. In cursul 
vremii noi evoluăm în mod vizibil, evoluiază şi 
gusturile şi întreaga vieaţă intelectuală. De ce 
conducătorii „Societăţii“ dramatice vor să ne 
oprim la Vifleimuri cu lrozii și cu jocuri de păpuşi? 


Dar... să sperăm că amicul meu Bănuţiu,. 


care nu este un actor, dar e un om cult şi in- 
teligent, va recunoaște singur și în curând, că 
nu calea diletantismului este cea adevărată și 
va stărui să adune în jurul „Societăţii“ forţe ar- 
tistice de valoare. 

Firește, în această privinţă suspendarea bur- 
selor a fost o mare greşală. U. Chendi. 


Dintran carnet. 


Două lucruri mă rănesc tot atât de mult: 
disprețul — şi compătimirea. 


© 
Sunt unii oameni cari trec de spirit, poves- 
tind anecdote. 
Sunt și unii scriitori... 





toată presa liberală şi cea democrată atacă pe Bülow 
şi pe toți partizanii votului plural 

Este adevărat, spun aceşti din urmă, că sistemul 
actual electoral din Belgia este un progres față de 
trecut, dar în orice caz nu poate fi socotit decât 
drept transiție la un sistem perfecționat. Aşa cum 
este, votul plural nu slujeşte păturile largi ale popu- 
laţiei rurale şi ale lucrătorilor. Preoţii şi agrarienii 
sunt singurii cari au cuvânt de a fi mulțumiți în 
Belgia. După statisticile din 1905 şi 1906 au fost 
968.964 alegători cu câte un singur vot, pe când 
minoritatea de cei îndreptățiți cu mai multe voturi 
au avut cu totul 1.550,615 voturi împreună. In 
capitala Belgiei cei cu votul plural constitue 44.7 
procente, iar la țară nici mai mult nici mai puțin 
decât 63.85. Iată pentru ce votul plural este o mare 
pacoste pentru ţărani şi muncitori. 

„lar această lege, de o nedreptate strigătoare 
pentru Belgia — pice Berliner Tagblatt — vor s'o 
întroducă Bülow în Prusia şi Andrássy în Ungaria, 
sub pretext că ea singură ar satisface civilizația 
modernă. Dar să sperăm că nici Prusia, nici 
Ungaria nu vor toleră această ruşine, să îngăduie 
a li se impune o lege socotită de majoritatea Bel- 
gienilor drept o armă a nedreptăţii şi a necinstei.* 

o 

Adunarea poporală din Sebeş, ţinuta Du- 
mineca trecută, a fost o grandioasă manifestaţie 
a poporului nostru din aceste părți. Ţărănimea 
noastră de aici, în urma sbuciumărilor politice 
ale ultimilor ani, s'a pătruns tot mai mult de con- 
ştiinţa demnităţii și astăzi a ajuns un element 
disciplinat care ascultă şi înţelege pe deplin ori 
ce chemare a conducătorilor săi. A fost deajuns 
să fie vestiți de conducătorii locali, ca să răsară 
în cete numeroase şi să întimpine cu dragostea 
curată a omului dela ţară pe acei câţiva cărturari 
cari coboară în mijlocul lor. Cine vede şi judecă 
încrederea acestor oameni în luptele noastre 
politice, poate cumpâni și răspunderea mare a 
fruntaşilor meniţi să-l cârmuiască. O mulţime ne- 
obişnuită de ţărani în frumosu! port al acestor 
părţi a așteptat pe deputații Iuliu Maniu şi Aurel 
Vlad, cari au sosit dela Vinţ însoţiţi de o ceată 
de călăreţi. Din Sibiiu au venit la adunare d-nii: 
Nic. Ivan, asesor consist., Dr. Liviu Lemenyi, Dr. 
Lucian Borcia, Dr. Tiberiu Brediceanu şi Octavian 
Goga, iar din Sălişte Dr. Nic. Comşa. In piaţa 
largă din fața bisericei săsești au vorbit poporului 
întrunit în număr de peste trei mii de oameni 
cu fruntașii din loc şi preoţii comunelor inve- 
cinate d-nii Lemenyi, Vlad, Maniu, Goga şi Dr. 
Comşa. Discursurile, în cari s'a precizat situaţia 
politică actuală și s'a lămurit chestiunea votului 
universal şi intenţiile guvernului, au fost ascultate 
cu multă atenţie și întărite de cuvântul priceput 
al mulţimei adunate. Nesfârşita dragoste şi alipire 
ce-a arătat acest popor faţă de deputaţii săi, a 
fost o mângăiere pentru toţi. Ne-am depărtat din 
mijlocul acestor ţărani frumoși şi sănătoși cu con- 
vingerea, că în aceste părţi poporul nostru are 
un puternic simţ de disciplină şi cele mai bune 
garanţii de înaintare repede pe toate terenele. 

[e] 

Expoziția de poame, struguri şi derivatele 
lor, ce o va aranjà „Reuniunea rom. agricolă 
sibiiană“ în Avrig, se va deschide Duminecă, în 
18 Octomvrie n. c. la oara 11 din zi şi va dăinui 
până Duminecă in 25 Oct. n. e. oara 4 d. a. 
când va urmă împărţirea premiilor. Premii se 
împart 200 cor. în bani şi 50 diplome de recu- 
noștinţă. Drept întregire a expoziţiei de poame, 
„Reuniunea femeilor din Avrig“, va aranjă în 
una din salele şcoalei o frumoasă expoziţie din 
industria de casă (lucrul de mână femeiesc), atât 
de admirat de lumea pricepută. Pe lângă discur- 
surile de deschidere şi de închidere ale expoziţiei, 
Duminecă în 25 Oct. n. c. la oara 11 din zi 
membrul pe vieaţă al reuniunei, d-l loan A. de 
Preda, advocat în Sibiiu, va ţinea un instructiv 
discurs despre pomărit şi foloasele lui. 

REVISTA POLITICĂ. 


Kristoffy și pactul coaliţiei cu Coroana. Pro- 
cesul de limpezire a situaţiei politice urmează 
înainte cu tărie. Tot mai multă lumină se face 
în jurul așanumitului „pact! ce l-a încheiat coa- 
liţia cu Coroana, acuma's 30 de luni. 

Zilele trecute, fostul ministru de interne 
„drabant*, Kristâfty, autorul şi el al unui'proiect 
de reformă electorală, scârbit de lipsa de ca- 
racter ce-o manifestă guvernul în toate chestiu- 
nile şi, mai ales, în chestia votului universal, — 
şi-a ridicat din nou glasul, dovedind ţării cum 
actualii noştri ocârmuitori ministeriali îşi calcă 
cuvântul. Intr'un discurs rostit la banchetul par- 
tidului democrat din Budapesta a citat textul 
original al pactului, care se referă la votul uni- 
versal. Acest punct & de-o claritate uimitoare. 

„8. Die Aufgabe dieser Regierung ist — se 
zice în punctul 8 al pactului — die Durchführung 
der Wahlrechtsreform auf mindestens ebenso breiter 
Basis, wie dies in dem Programm der jetzigen Re- 
gierung enthalten ist“ (Misiunea acestui guvern e 
introducerea reformei electorale pe o bază cel 
puțin atât de largă ca şi cea cuprinsă în pro- 
iectul actualului guvern; adecă a guvernului dra- 
bantist)*. 

Cum însă proiectul „drabanţilor* cuprindea 
in sine votul universal, egal, secret, cu votare 
după comune şi necondiţionat decât de cuno- 
ştința scrisului şi a cetitului în orice limbă, — 
i-a fost ușor fostului ministru de interne să do- 
vedească că stimabila coaliţie îşi calcă cuvântul 
când vor să întroducă un vot universal falșificat 
şi contrar intenţiilor pactului care nu ştie de 
vot plural, restricţii prin cens, votare publică... 

Kristóffy a mai stăruit asupra unor amănunte 
interesante. Când, pe la începutul lui Aprilie 1906, 
se porniseră tratativele de împăciuire între opo- 
zitia „națională“ şi Coroana, — Kristâfiy a avut 
întrevederi cu mai mulţi fruntași ai partidului kos- 
suthist, între alţii cu Barabâs și Kossuth. Amândoi 
sau declarat pentru votul universal cel puţin atât 
de liberal ca cel proiectat de guvernul Fejérváry. 
Kossuth insuș a zis: „Trebue să punem lucrurilor 
capăt. Noi nu putem da poporului drepturi mai 
puţine decât vreă să-i deă Regele!“. Și împă- 
carea s'a făcut... După doi ani de zile, însă, 
aceiaşi oameni încearcă să eschiveze, călcându-și 
cuvântul | 

Discursul fostului ministru de interne a 
produs sensaţie mare în lumea politică, mai ales 
fiindcă a fost rostit — ca la comandă — într'un 
moment foarte critic pentru guvernul coaliţionist. 


CRONICA LITERARĂ ȘI ARTISTICĂ. 


Ştiinţă și politică. Cine confundă mai mult 
ca Maghiarii aceste două noţiuni? Mai ales istoria 
lor e pusă întreagă în slujba politicei şi nu este 
popor, a cărui istorie să fie mai plină de esa- 
gerări de fapte şi de intervertiri de adevăruri ca 
a Maghiarilor. Citim chiar de curând un articol 
în revista lor istorică „Századok“ despre Coloni- 
zarea Românilor. Se afirmă în acel articol, că 
noi Românii nu suntem locuitori autochtoni ai 
acestei ţări, căci am venit mult mai târziu aici 
şi anume abiă prin secolul al 13-lea, când am 
fi fost „colonizați“ printre celelalte popoare. Iar 
d-l Szâdeczky, — ăsta e numele istoricului — 
își sprijină afirmarea sa vezi Doamne, pe un do- 
cument din 1292, în care se pomenește că niște 
Români s'au stabilit la Murăş-llia pe moșiile unui 
nemeş. Fireştecă argumentul istoricului maghiar 
este arhi-ridicol şi nu merită nici' o reflexiune 
serioasă, dar hazul e că ziarele maghiare îl iau 
în serios şi-i dau o capitală importanţă... po- 
liticà. Din acel document Maghiarii nu deduc 
numai că noi nu suntem autobtoni, ci strigă în 
gura mare că orice luptă. politică a noastră e 
neindreptăţită, deoarece nişte simpli coloniști fiind, 

noi suntem străini în ţara lor, Şi — ale naibii ga- 
zetele ungureşti — au potrivit-o aşa, ca drăcia 
cu colonizarea noastră să vie în discuţie chiar 
acum, când cu votul universal, pentruca să se 
vadă că cei colonizați în urmă mau dreptul să 
se pună pe acelaş picior cu... băştinașii Se fac 
de râs cu astfel de procedări! 
o 


Istoria dreptului românesc este titlul unei 
mari lucrări, apărute zilele aceste şi datorită pro- 
fesorului dela facultatea juridică din Bucureşti, 
d-lui S. G. Longinescu. Sunt așa de puţini spe- 
cialişti pe tărimul studiului Dreptului român, încât 
lucrări ca cea de față, cari taie primele brazde, 
sunt binevenite. Amintim la acest loc, că la 
moartea lui Dr. George Popovici din Bucovina, 
care fusese unul din cei mai competenți cerce- 
tători în istoria dreptului nostru, se scrisese ceva 
despre nişte studii de-ale lui rămase în manus- 
cript. De-atunci nu s'a mai amintit nimic despre 
acele lucrări inedite. S'au perdut oare, sau au 
rămas în grija familiei de a le edită? E păcat 
să nu se ştie nimic de ele, dacă au existat în 


vealitate. 
o 


Un dar Papal. Papa a dăruit lui Don Lo- 
renzo Perosi, admirabilul compozitor de muzică 
religioasă, o pană de aur cu incrustaţii alegorice. 
Darul a fost făcut cn ocaziunea onomasticei ilus- 
trului măiestru. Tot cu această ocazie membrii 
școalei „Cantorum“ i-a oferit o pianină şi un 
tablou reprezentând pe Richard Wagner. 

o 


„Legislaţiunea Muncei“ e o nouă broşură 
datorită d-lui advocat din București Take Poli- 
crat, broşură care a apărut şi care ni-s'a trimis 
şi nouă. 


© 
Clemenceau a interzis artiştilor francezi de 


a mai umblă cu „cheta“. 
© 


Sărbări în onoarea lui Shakespeare. Oraşul 
Stratford pe Avon, unde s'a născut şi a murit 
Shakespeare, organizează pentru luna Ianuarie 
mari serbări comemorative, în amintirea celui 
mai mare geniu dramatic al lumei întregi. 

Aceste sărbări vor dură 8 zile şi comitetul 
organizator s'a şi adresat muzeelor şi bibliogra- 
filor, rugându-i să le răspundă dacă au în po- 
sesiunea lor manuscrise originale de ale lui Sha- 
kespeare sau ediţiuni publicate din timpul vieţei lui. 

Aceste manuscrise sau lucrări vor fi cu atât 
mai interesante de consultat, cu cât s'a desco- 
perit că numele celebrului dramaturg se găseşte 
până acum iscălit în următoarele 32 de feluri: 

Chaesper, Saxpere, Schackespeare, Schakes- 
piere, Schakespere, Schachkspeare, Schackspere, 
Schakspire, Shagspere, Shakesepere, Shakespear, 
Shakesper, Shakespere, Shukespeyre, Saakspere, 
Shakspeare, Schackspere, Schaksper, Schakspeyr, 
Shakuspeare, ` Shaxeper, Shaxkspere, Shaxpere, 
Shakyspere, Shakysper, Shexper, Shaxper, Shaxs- 
pere, Shexpseyre, Shexpre, Sharxspear. 


o 
Limpede. La palavrele scrise în „Voința Na- 
țională“ asupra recentului nostru proces de presă, 


nu se răspunde. 
o 


larăș literatură și politică. Ni-se scrie din 


Bucureşti, că in vara aceasta un tinăr profesor 
din Bulgaria ar fi făcut o călătorie de „studii“ 
prin judetele Vlaşca şi Teleorman, pe unde lo- 
cuesc și Bulgari. Cu ocazia aceasta tinărul pro- 
fesor nu gsar fi mărginit însă numai la studii 
asupra dialectului bulgar în România, ci ar fi 
urmărit cu deosebită atenţie și situaţia politică şi 
economică a conaţionalilor săi, luîndu.-şi interesante 
notițe statistice. In unele locuri populaţia bulgară 
i-ar fi făcut manifestații de simpatie, salutând pe 
tinărul invăţat ca pe un salvator al lor, venit să 
le vestească mărirea Bulgariei... Se pare deci, 
că Uugurii nu sunt singurii cari confundă ştiinţa 
cu politica. Ei au buni tovarăși în Bulgarii şo- 
vinişti. Ne mirăm insă de fraţii din Regat, că 
lasă necontrolaţi pe agitatorii străini, cari sub 
pretextul de „studii“ se furişează în populaţia 
neromânească. 











„PARA NOASTRA: 


dn jurul unui monument istoric.) 


In Nr. 107 al „Neamului românese“ din Bu- 
curești s'a publicat următoarea corespondenţă 
din Sălişte: 

Când aţi fost prin Sălişte, aţi văzut şi aţi lăudat 
marea, şi frumoasa noastră biserică, ridicată pe timpul lui 
Iosif al II-lea. Când veţi mai veni vre-odată, veţi întâlni 
în locul ei o biserică cochetă, cu turnuri moderne, care 
costă nu mai puţin de 45,000 de coroane. Comitetul paro- 
hial a hotărit, la propunerea unor oameni fără pic de pie- 
tate pentru monumentele noastre vechi să înlocuiască co- 
perişul şi turnul, foarte solid, cu lueruri nouă, pe care nu 
le reclamă nici altă trebuinţă decât ambitia lor nemărginită. 

Singurul motiv care face ca vechea biserică să-și 
schimbe faţa e că e prea săsească! X. 

La acestea observația d-lui N. Iorga se re- 
sumă în scurtele, dar asprele cuvinte: „Zi-le Van- 
dali şi dă-i dracului de proşti!“ (Prin astfel de apo- 
strofări încă nu ne aducem aminte să se fi făcut 
cândva vre-o ispravă. Altfel de soluţii am cere 
noi d-lui Iorga. (N. Red.) 

In urma acestei corespondențe am căutat 
să văd care e starea de lucruri și am aflat ur- 
mătoarele: „Biserica cea mare“ din Sălişte, su- 
pusă şi ea dintelui timpului, are lipsă de anu- 
mite reparaturi şi anume îi trebue coperiș nou, 
atât turnului cât şi bisericii propriu zise. In fata 
acestui fapt comitetul parohial a hotărit în şe- 
dința dela 24 Ianuarie 1907, ca să supuie întreagă 
biserica nu unei reparatii ei unei restaurării mai 
radicale. Această hotărire — a fost primită la 
25 Ianuarie de cătră sinodul parohial iar la 27 
Martie 1907 a fost aprobată şi din partea Prea 
Veneratului Consistor arhidiecezan. 

Chestiunea e deci: reparare sau restaurare ? 

Cele trei foruri amintite au zis: restaurare, 


Dar asta incă nu înseamnă că așa ceva n'ar 


puteă fi o greşală mare, căci în adevăr ce ere- 
staurarea ? Se restaurează un monument vechiu, 
căzut în ruine, din care e ridicat pentru a putea 
fi din nou întrebuințat, într'o anumită formă. Se 
restaurează o clădire care, aşa cum e, ameninţă 
cu ruinare completă — dar nu se poate restuură 
o clădire veche trainică şi frumoasă. Aceasta se 
repară, când, în decursul timpului, ajunge să se 
strice ceva la ea. 

Şi acesta este cazul bisericii din Săliște. 
Biserica e de o soliditate neîntrecută şi multe 
sute de ani vor trece pănă se va ivi trebuinta 
unei restaurări. I-s'a stricat coperişul, după 124 
de ani, — ei bine se poate repară. — Să se re- 
pare! Dər să nu se restaureze o biserică ca asta, 
care e unul din putinele noastre monumente isto- 
rice din secolul al 18-lea! Suntem destul de să- 
raci în monumente istorice, nu trebue să ne mai 
sărăcim şi mai tare! i 

Şi de ce e nevoie ca să se restaureze bi- 
serica aceasta ? 

Am întrebat pe cei mai competenţi și am 
primit răspunsul că turnul actual al bisericii e 
prea mic, că biserica e în stil săsesc și că bise- 
rica şi aşa are bani cu care să întreprindă o 
restaurare mai costisitoare. 

Aşa mi-a spus d-l arhitect consistorial şi 
aşa mi s'a spus de cătră competenţi din Săliște, 

Dar să vedem întrucât rezistă argumentele 
acestea unei critici obiective. 

D-l Iorga, unul din cei mai competenţi ju- 
decători ai monumentelor noastre istorice, serie 
despre biserica din chestiune următoarele: „Bi- 
serica cea mare e numai din 1784, dar ea e vred- 
nică de trecutul şi de prezentul Săliştei. E făcută 
în cruce după felul bisericilor muntene din vremea 
Brâncoveanului, dar brâul o taie numai sus, așa 
încât firidele de jos, râtunzite, sunt foarte mari, 
pe când cele de sus sunt numai cadre pătrate, 
mărunte, pentru icoane. Coloarea sălişteană se 


*) Publicăm acest articol cu gândul de-a contribui 
la elucidarea unei chestiuni pe care o socotim destul de 
importantă pentru comuna, noastră fruntaşă. Credem, că din 
partea celor competenţi vom primi în curând lămuriri li- 
niştitoare,. N. Red, 

vede din îngrijirea cu care de-asupra fiecărei 
icoane de acestea se scrie în frumoasă scriptură 
cirilică numele aceluia, care e ctitorul ei, — 
frumvase nume de ţărani. Pe bolta turnului să- 
sesc, greoiu alipit la biserică, câtarea din „tâm- 
pane și horă“ e ilustrată printr'o horă românească, 
cu lăutari în tot avântul arcuşelor supţiri“. 1) 


lată cum d l Iorga nu află la această bise- ` 


rică nimic ceeace n'ar merită să fie ţinut şi mai 
departe şi cum d-sa socotește că această biserică 
e vrednică nu numai de trecutul acela al Să- 
liştei, cu care cei mai mulţi nu-și bat capul, ci 
şi de prezentul ei. Atunci, la ce o restaurare? 
D-l Iorga care a văzut câ tunul bisericii e gre- 
oiu şi e săsesc și care cred că nu poate fi so- 
cotit nici rău naţionalist, nici analfabet în che- 
stiuni de artă bisericească, nunumai că nu cere 
înlocuirea turnului săsesc, cure mai înainte de 
a fi săsesc e un turn istorie, cu un altul bizantin, 
dar atunci când i-se comunică că mâni lipsite de 
pietate se apropie cu gândul să strice un astfel 
de monument, strigă indignat, că-s Vandali cei 
cu astfel de gânduri, și-s — aici expresiunea e 
prea tare — proşti cari trebuesc lăsaţi dracului. 

Dacă Săliştea ar fi în Homânia, unde grija 
pentru monumentele istorice e, de o vreme în- 
coace, mai mare, sunt sigur că nu s'ar fi găsit 
autoritate superioară care să aproabe planul de 
stricare a bisericii. S'ar fi găsit cine să apeleze 
la „Comisiunea monumentelor istorice“ şi la d-l 
ministru de culte care ar fi ştiut pune la locul 


| său pe oricine se amestecă la lucruri pe cari nu 


le pricepe. D-l Haret a mai. făcuţ de acestea, 
lată ce scrie domnia-sa într'o circulară adresată 
preoțimei, tocmai în chestiunea monumentelor 
istorice: „S'au văzut epitropii bisericeşti cari au 
reparat în mod nepriceput, barbar chiar (nu e 
vorba de Săliște, care, durere, nu e în România) 
preţioase lăcașuri dumnezeieşti şi s'au văzut chiar 
slujitori ai sfintelor altare, cari cu dela sine pu- 
tere, au alterat caracterul artistic al vechilor pic- 
turi, reinoindu-le sau refăcându-le şi au lăsat să 
se înstrăineze sau irosească inscripţii şi alte fe- 
lurite obiecte bisericești“, 

lată deci că nici d-l Haret nu crede altfel. 
Dânsul îi numeşte barbari — şi nu se mulţă- 
meşte cu atât, ci ca un om care are puterea în 
mână, zice mai departe: „Oricine va dărâmă sau 
deterioră un asemenea monument, chiar când 
este proprietatea sa, se va pedepsi cu penalită- 
tile prevăzute de articolul de lege 352 din legea 
penală *.2) 

Iată cum în chestiuni de acestea gluma nu 
e la loc, și iată cum nu se poate dispune de mo- 
numentele Istorice nici când acestea sunt pro- 
prietate particulară, dar mi-te când acestea sunt 
ale unei comune întregi și ale unui neam întreg, 
sărac în monumente istorice! 

Dar, mi se va răspunde, sunt bani strânşi 
la biserică anume cu acest scop, ca să se strice 
biserica și să se facă iarăş din nou! Sunt bani? 
Cu atât mai bine! Și așa ne tot plângem că 
suntem săraci. Dacă aveni un prisos, urmează 
oare că trebue să-l aruncăm pe orice lucru, și 
încă pe un lucru rău? Bani să fie că lucruri bune 
se găsesc ele în lumea asta destule, cari aşteaptă 
să fie îndeplinite! 

Dar, mi se va răspunde mai departe (cum 
de fapt mi s'a şi răspuns) că trebue să mai facem 
şi noi ceva, pentrucă stagnarea nu-i bună. Pentru 
Dumnezeu, cum se poate vorbi astfel? Oare pro- 
gres înseamnă a da orbiș inainte, fără nici o 
judecată ? 

Dacă ai bani şi dacă ai dor de muncă, 
urmează oare ca să te apuci să strici lucruriie 
făcute pentruca să le faci a doua oară, sau poate 
că e mai cuminte să laşi ce au făcut strămoșii 


1) N. Iorga: Neamul românesc în Ardeal gi Țara 
ungurească, Bucureşti 1906. Vol. I. pag. 170—-1. 

2) Vezi „circulara“ în „Voința Naţională“ din Bu- 
curegti, dela 25 August 1907. 

aşa cum au făcut ei şi să faci şi tu dela tine 
ceva, adăogând la comoara veche ceva. 

Dacă se va mai repetă „motivul“ că turnul 
e prea mic şi e săsesc şi că trebue înlocuit cu 
unul românese — ce vor răspunde la întrebarea 
mea cei cu acest motiv: Dacă v'a ars de stil ro- 
mânesc (cum ar fi trebuit să vă ardă) de ce nu 
l-aţi aplicat la zidirile ce s'au făcut în ultimii 
ani in Sălişte? N'ar fi fost frumos oare ca şcoala 
cea mare să fie zidită în stil românesc, sau re- 
şedinţa protopopească, sau hotelul comunal ete., 
cari totul s'au făcut din nou, în cel mai inter- 
naţional stil, in loc să se fi făcut în stil-tomânesc? 
Dupăce aţi făcut greşaia aceasta vreți să o re- 
paraţi stricând biserica cea istorică — și zi- 
dindu-o în stil românesc? 

Dacă în Sălişte se crede astfel de cătră 
unii conducători, cari pun lucrurile la cale, ur- 
mează oare ca şi alţii să aproabe gândurile lor 
de acest fel? Ne luăm voie a întrebă pe Prea 
Veneratul Consistor, dacă nu crede că ar trebui 
să ia faţă de hotărirea din Săliște o altă atitu- 
ding? Căci aceasta o reclamă nunumai inte- 
resul cel mare al neamului întreg care pretinde 
respectarea avuţiei naţionale moştenite din pă- 
rinţi, ci o reclamă chiar şi credincioşii din Să- 
lişte, cari dacă au votat în sinodul parohial 
planul din chestiune, e că pau fost lămuriţi cum 
se cuvine nici de cătră preoţi nici de cătră alţii, 
ci făcuţi să voteze netam-nesam. Dacă li-s'ar fi 
explicat lucrul, sunt sigur că n'ar fi votat un 
astfel de lucru pentru lumea asta! Intrebaţi-i pe 
credincioşii din Sălişte ce cred despre vandalii 
cei vechi, cari înainte cu vre-o 25 de ani au 
ras frumoasa pictură cu care eră impodobit întreg 
interiorul bisericii și vă veţi convinge ce durere 
clocotește în sufletul fiecăruia după acea bise- 
rică veche, batjocorită mai târziu cu nişte co 
lori nemţeşti de cea mai ordinară specie. Și in- 
trebaţi-i ce cred şi despre oamenii cari au făcut 
atunci această ispravă şi că oare urmaşii lor de 
azi vor fi mai blagosloviţi de viitorime şi mai 
răsplătiți de Dumnezeu ? 

Astfel stând lucrurile, Prea Veneratul Con- 
sistor ar trebui să împiedece actul nechibzuit 
care e pe cale dea se îndeplini în Sălişte, 
pentrucă „orice monument istoric e aşa de scump, 
încât trebue păstrat, făcându-se jertfe mai mari 
decât pentru o nevoie de toate zilele a timpului 
nostru, căci prin el căpătăm o părere mai pu- 
ternică despre vechimea, despre faptele, despre 
drepturile şi datoriile noastre. Trebue să-l păs- 
trăm, plătind astfel şi ce se cuvine acelui de- 
părtat întemeietor, a cărui muncă a slujit și ea 


ca să ne păstreze de sinestătători şi luminaţi. | 
Suntem ţinuţi să-l iîmpiedecăm să se dărime. 


Piatra care cade să fie prinsă inapoi, cea carea 
căzut şi nu mai este, să nu fie înlocuită prin 
alta, chiar întru toate asemenea, decât atunci 
când lipsa ei ar pune în primejdie trăinicia clădirii, 
căci un colţ atins de ruină spune mai mult decât 
o înnoire scânteind de aur sau înălbind de var 
proaspăt“ 1), 

Nu e de un interes pur local faptul că 
aproape cel mai vechiu monument istorie al Să- 
liştii să se piardă sau nu, așa numai din senin, 
şi deaceea e de sperat că Consistorul va inter- 
veni pentru păstrarea lui. Căci „un monument 
istoric cuprinde în sine mai multe lucruri: un 
meşteșug de a clădi care nu se mai obicinueșşte, 
o frumuseţă care nu se mai poate îndeplini, şi 
pe lângă acestea, o sumă mai mare sau mai 
mică de amintiri, ceva din vieaţa oamenilor cari 
s'au strecurat, rugându-se, luptând, trăind între 
acele ziduri sau între păreţii aceia. Pe arhitect 
îl interesează mai ales liniile şi legătura lor: 
lui poate să-i pară rău că ele n'au fost mai bine 
alese sau potrivite în cutare privinţă; pe privi- 
torul obicinuit îl chiamă şi-l induioşează toate 

1) N. Iorga: Cum sar cuveni să se îngrijească mo- 


numentele istorice ? „Sămănătorul“, Bucureşti 1904, pag. 
121 faxim 








aceste elemente la un loc: farmecul frumosului, 
al neobişnuitului, al trecutului, se amestecă pentru 
el într'o singură simţire care nu-şi mai află plă- 
cerea. Pentru dânsul o astfel de clădire se înalță 
ca o înviere a morţilor“.1) 

După cele de pănă aci, în sufletul oricărui 
cetitor s'a putut cristaliză convingerea că rău 
lucru s'a plănuit la Sălişte, că pentru rău lucru 
se aruncă in vânt 50.000 de coroane, în vremece 
lucrul cât trebue făcut la biserică n'ar costă mai 
mult decât 10.000. Subsemnatul se măguleşte cu 
speranţa că nici Prea Veneratul Consistor nu va 
îngădui să se facă acest lucru, din cale afară de 
slab şi pe lângă toate astea și scump, — şi nici 
poporul din Sălişte care s'a lăsat călăuzit bona 


"fide de nişte oameni cari nu pot fi învinuiți de 
rea credinţă, ci numai de lipsă de pricepere, în 


cazul de faţă. Un sălișteau. 


ECONOMIE. 


Banca de asigurare. 


IL. 

Afacerile de asigurări, ori cât ar fi acele 
puternice mijloace pentru promovarea directă a 
desvoltării economice, în definitiv pentru banca, 
pentru așezământul ce le cultivă, sunt afaceri fi- 
nanciare și comerciale. Aceste afaceri însă, în 
deosebire de oricare alte afaceri strict financiare 
ori strict comerciale, impun asociarea de capitale 
mai de seamă, dar cu deosebire asigurarea de 
garanții mari şi cât mai desăvârşite. 

De obiceiu asigurările, chiar şi cele contra 
focului se fac pentru intervale mai mari 5—5—10 
ani; cele de vieaţă pe 10—20—50 şi mai mulţi 
ani! Așa fiind asiguratii, e natural să caute și 
să ceară garanţii tot mai complete — că şi după 
intervalul ce trebue să treacă pănă la scăderea 
asigurării lor — banca va oferi aceleaşi garanţii 
în temeiul cărora va puteă satisface obligamen- 
telor ce le ia asupră'şi la contractarea asigurării. 

Când banca de asigurare oferă aceste ga- 
ranţii, e aproape exchisă posibilitatea să fie sdrun- 
cinată de vorbe defaime, ce pot uşor să fie ali- 
mentate în urma faptului că la băncile de asi- 
gurare, după natura și felurimea mare a aface- 
rilor lor — e foarte anevoioasă controla realei 
bonităţi. 

Când ne preocupă, căci ni se impune ideia 
înfiiuţării unui institut de asigurare românesc con- 
ditia primordială este să găsim cele mai potri- 
vite mijloace prin care să se ofere publicului, 
ce-l dorim să fie asigurat — cele mai desăvâr- 
şite garanţii. 

In şirul acestor garanţii, la întâiul loc, acum 
la început, de sigur întră capitalul de afaceri. 

Or acest capital se poate câștigă cu atât 
mai uşor cu cât să va alege cea mai potrivită 
formă de fondare. Şi asta mai ales, că noi dorim 
să se facă deosebire între capitalul social şi între 
capitalul de afaceri, de vreme ce acest din urmă 
ni se pare că poate fi uşor inlocuit cu garanţii 
morale, în mare parte. 

Ținând seamă de reala situaţie a poporului 
nostru în raport cu asigurările de tot felul — 
noi credem că cea mai potrivită formă pentru 
banca de asigurare proiectată — ar fi crearea 
unui institut pe baze de reciprocitate — bancă 
de asigurare mutuală. Capitalul social s'ar puteă 
câştigă în una din formele următoare: 

S'ar emite un număr hotărit de părţi fun- 
damentale — de pildă 3000 până la 5000 bu- 
căţi de câte 200 coroane. Acestor părţi s'ar asi- 
gură drepturi ca de pildă acţiilor de prioritate 
ori obligaţiunilor de prioritate. 

Altă formă ar fi aceea a societăţii pe acţii 
cu anumit număr de acţii — după noi poate cea 
mai grea formă, pentru imprejurările noastre date. 

A treia formă — după noi cea mai potri- 
vită și mai uşoară ar fi să se înființeze banca 


1) Idem ibidem. 








pe baza cooperaţiuni, formând o tovărăşie, o in- 
soțire (szövetkezet). Fiecare asigurat — să fie 
dator a semnà şi a plăti în decursul asigurării 
deodată cu premiile, ratele câte unei quote de 
câte 20 coroane ori chiar şi numai 10 coroane. 
Membrii cu quote ar puteă fi însă și neasiguraţi 
și fie cărui membru i-ar stă în voie să subserie 
ori câte quote ar dori. 

La discuţia în amănunte de sigur ar fi să 
se urmeze inai apriat obligamentul de a subscrie 
quote — scutind de pildă un minim de premii 
dela obligamentul semnării de quote, afară de 
aceşti membrii ordinari, ar fi să se prevadă în 
statute și membrii fondatori cu quote de câte 100 
ori 200 ori 500 coroane. Acestora li s'ar asigură 
drepturi de prioritate. 

Principiul de mutualitate ar trebui japoi nor- 
mat la o responzabilitate limitată — aşa încât 
fie-care membru să răspundă pentru obligamen- 
tele băncii cu de cel mult 5 ori 10 ori cât face 
suma. quotelor subserise ori apoi numai până la 
suma asigurată, socotită odată ori de 2 ori. 

In chipul acesta credem că s'ar putea uşor 
câştigă capitalul social de 600,000 pănă la 1,000,000 
coroane cu care s'ar puteà începe activitatea băncii. 

Capitalul de afaceri — să-i zicem aşa — 
lar formă in mare parte responsabilitatea mem- 
brilor cari ar oferi depline garanţii pentru aface- 
rile băncii proiectate. 

Cea mai mare garanţă morală insă se leagă 
de faptul că cine inițiază şi sub a cui ocrotire 
se înfiinţează şi se conduce noua bancă. 

Aici apoi ne gândim în primul rând la băncile 
noastre și la diecezele noastre. 

Băncile noastre prin asociaţia lor „Solida- 
ritalea“ şi diecezele noastre prin cele doue mi- 
tropolii — pot realiză cu cea mai mare înlesnire 
ideia unei bănci româneşti de asigurare. 

Nici dela unele nici dela altele nu se cer 
jertfe mari, în bani. Și chiar și contribuirea, prin 
plasări fructificăloare şi nu prin donaţii, ce s'ar 
păreă acum la început ca jertfă — în timpul cel 
mai scurt va aduce roade bogate și financiare şi 
humanitare. 

Producerea acestei roade noi o găsim atàt 
de sigură, încât credem de foarte fericit gândul 
să se lege ideia băncii culturale de întruparea ideii 
de a fondă o bancă de asigurare, prin venitele că- 
reia se pot ajunge cele mai cardinale scopuri legale 
de banca culturală, 

Ca cinosură în cifre să luăm că din cele 
200 bănci, câte avem numai 150 se angajează 
la început în fondarea nouei bănci de asigurare. 
Cu mare, cu mică, fiecare din aceste 150 bănci 
poate plasă în noua fondare în mediu câte 2000 
coroane. În total ar da o sumă de 300,000 cor. 
Cele două mitropolii cu toate diecezele lor, una 
câte una ar putea ușor plasă în medii câte 
25,000 cor. In total ar fi aproape 200,000 cor., 
astfel am aveă în total 500,000 cor. numai dela 
membrii fondatori şi numai dela acești membrii 


fondatori. 
Alăturea lor cu drag credem că sar înşirul 


mulţi fruntaşi ai noștri și alte așezăminte — dacă 
nu mai mult cel puţin cu suma de 1—200,000 


coroane. 
In chipul ăsta am aveă capitalul de iniția- 


tivă de 600,000 cor. 

La acesta insă s'ar adauge dela început ca- 
pitalul de quote regulate de câte 20 ori 10 cor. 
dela fiecare asigurat, care an de an ar da cel 
puţin câte 50-—100,000 coroane. 

Toate aceste capitale nu numai că ar da 
capitalul social îndestulitor, dar mai pe sus de 
toate ar da garanta. indestulitoare și morală, prima 
condiţie la o bancă de asigurare, mai ales în îm- 
prejurările noastre şi acum când terenul acesta 
e cam deocbhiat prin afaceri cu reclame aproape 


perverse. , | 
De altfel mărimea (suma) capitalului social 


nu e tocmai inomis să fie de 600 mii coroane, 
s'ar puteă să fie şi mai mic, dar atunci începu- 

durile ar fi mai modeste şi poate chiar şi mai 
riscate. 

Inpăcarea asta cu capital mai mic ne-o su- 
gerăm numai gândindu-ne la greutăţile incepu- 
tului, căci alteum primim întru toate vederile ex- 
primate de alt coleg Eman. Comşa în chibzuitul 
articol publicat în Rev. Economică — cu privire 


la mărimea capitalului trebuincios şi la rizicul f 


unei bănci de asigurare. Facem însă cuvenita 
rectificare, că legea comere. ung. nu cere „capital 
de înființure“ de câte 200 mii pentru fiecare ram 
de asigurare — cum spune d-l Comșa. Legea cere 
numai „arătarea unui fond de garanţă (biztositâsi 
alap Kimutatdsa) de câte 200 mii cor. pentru 
fiecare ram — ceeace credem că e mare deosebire. 

Socotim că in aceste rânduri am schiţat 
"modalităţi care pot fi folosite la aflarea cărării 
prin care s'ar puteă câștigă capitalul şi garanja 
“trebuincioasă la fondarea unui institut românesc 
pentru asigurări. | 

Conducătorii băncilor noastre fruntașe, de-a- 
«dreptul ori prin, Solidaritatea“ să pornească agi- 
-tatia faptică. Nouă ne rămâne să mai insistăm 
asupra materialului de asigurat și asupra con- 
«ducerii proiectatei bănci. 

(Vom continuà). 


V. C. Osoadă. 


Îngerul... iadului. 


Natura in minunile ei, a făcut şi acest 
lueru: cineva poate aveă pe buze mierea cea 
mai dulce şi mai lipicioasă din lume, iar în 
adâncul inimei sale, tot acest cineva, să fie mai 
negru şi mai nesăturat decât iînsuș satana. Că 
matura a făcut şi această urită minune, nu mai 
încape vorbă. Lucrul acesta se desluşeşte tot mai 
mult, tot mai strigător, din atitudinea îngândură- 
toare pentru toţi a ministrului nostru de in- 
structie, Apponyi! 

Cine nu ştie sau cine n'a auzit despre fai- 
-moasele discursuri umanitare ale numitului mi- 
nistru? Întreaga străinătate a admirat fraza co- 
rectă şi accentul plin de vieaţă al acestui jon- 
gleur al cuvântului. Şi n'a fost minte la congresul 
interparlamentar din Berlin, care să nu recu- 
noască acestui teoretician al adevărului, o pro- 
nunțată superioritate în gândire şi un strălucit 
criteriu de înțelegere al vremurilor și al orga- 
nizaţiunilor noastre. 

Şi n'a fost, putem zice, delegat al acestui 
matur congres, care să nu-și fi formulat, după 
arta mare a oratorului ungur, ideia, că în această 
țară bogată in astfel de oameni, că în această 
binecuvântată Ungarie, trebile merg de minune, 
popoarele se desvoltă în aer şi linişte curate 
şi că armonia între guvern şi coroană, intre na- 
ţionalităţi şi națiunea ce domneşte e ispititoare! 

Şi tot din discursul acestui nou trimis al 
providentei, intreaga lume cunoscătoare şi-a îm- 
pletit, siguri suntem, credinţa, că poporul care 
se bucură de astfel de îndrumători, de astfel de 
apostoli ai dreptăţii şi ai dragostei de oameni, 
trebue să propăşească sub cea mai senină și mai 
evangelică vieaţă şi să se desvolte sub cel mai 
cald şi mai luminător soare! 

Aşa vor fi gândit învățații lumii... și așa se 
scrie toată istoria mai nouă a omenirei! Nu e 


numai un caz izolat acest crud adevăr, el este: 


o slăbiciune dureroasă a vremii noastre, un semn 
chinuitor de barbar al apucăturilor noastre fireşti | 

Cu toată forma nouă şi strigătoare a ci- 
vilizaţiunei uimitoare de astăzi, — lumea decade! 
Că declinul a început de mult, faptul acesta se 
poate vedeă şi din negoţul ruşinos al caracte- 
relor, şi din felul cum înşişi minţile cele mai 
luminate se orbesc pe ele, — întru săturarea 
celor mai josnice ambiţiuni |... 

Discursul ministrului Apponyi, cumpănit în 
balanţa curată a adevărului, n'a fost decât un 
reușit efect de teatru: un fel de lux şi belşug 
sardanapalic pe scenă, — durere şi mizerie între 
culise! Și ca mai adânc să fie înțeles cuvântul 








noului Messia, el se poate compară cu inima 
aceluia, care în clipa morţii, cere să vadă soarele. 

Edificaţii în spusele şi 'n propoveduirile 
noului prooroc dela Pesta; toţi cari şi-au limpezit 
gândurile despre această ţară în curgătoarea 
vorbire a ministrului Ungur, — pot oricând veni 
ca să pipăe pulsul Ungariei, pot oricând să se 
incredinţeze şi mai mult despre spiritul de dra- 
goste și de dreptate ce domnește între nea- 
murile mai mici din această tară. Şi aceşti con- 
vinçi ai cuvântului, odată veniţi între noi, ne vor 
puteă face şi încheerea prezentului, precum şi 
pe aceea a viitorului! 

Poltească aici, in mijlocul nostru, acel con- 
vins în spusele marelui mistificator şi va vedea 
cum cineva trăește — „din spirit de dragoste şi 
de dreptate!“ — la el acasă cu rădăcini, iar 
când iese în lume, se împodobește cu toate mă- 
tăsurile| Pofteuscă acel botezat în religiunea lui 
Apponyi, și va vedeă cum nu numai naționali- 
tăţile, cari nu mai au în această ţară nici dreptul 
de-a se naşte şi de-a muri, sufăr!; poftească şi 
va vedeă cum însăș națiunea maghiară, ţipă sub 
această asuprire neroadă, cum însuș poporul 
ungur vestejeşte de durere, în cătușele unor legi 
nechibzuite, cum insuş acest popor, fuge din 
belșugul ţării sale, în lumea largă, populânăd 
Americile cu braţele lui! 

Poftească acel statornicit în credința mini- 
strului nostru de instrucţie, în şcoaia şi 'n bise- 
rica noastră, — spre a se îmbărbătă în mai 
multă credinţă. Scoboare-se din înaltul în care 
pluteşte, între noi, acel ascultător îndrăzneţ al dis- 
cursului faimos dela Berlin ! Vie aci, în iadul acesta 
de amărăciuni şi de prefaceri zilnice, în ascunză- 
toarea asta, unde se tiranizează cu artă, aci, 
unde sateliții nobilului conte apasă în mod sis- 


„tematice, unde se îngenunchează atâtea năzuinţi 


şi atâtea suflete, aci, unde pentru adevăr ni-se 


fură zilele, — pentruca mai mult să se lumi- 
neze, pentruca mai mult să-şi cimenteze cre- 
dința!... 


"Nu va veni nimeni insă. Nimeni nu se va 
scobori aci, Poarta care încătuşază această ce- 
tate, nu vom deschide-o decât noi şi ministrul 
nostru, Apponyi! S'a îngrijit de mai înainte ora- 
torul nostru cu această precauţiune. Și nu scapă 
nici un prilej în faţa lumii, spre a se asigură 
tot mai mult de zăvorirea ei... Sărbătoarea făcută 
lui Apponyi la Berlin, n'a fost decât scârţâitul 
acestei miraculoase porţi]... 

Un lucru insă nu trebue să uite acest far- 
seur: pe când Împăratul Germaniei îl felicită 
pentru destoinicia cuvintelor sale, — poporul 
Ungariei, inăltà spre cer blesteme, — tot pentru 
legile şi faptele lui. Demetru Marcu. 


Sfinţirea bisericei din Boian. 


Duminecă, în ajunul sf. Mărie mici. Dimi- 
neaţa, până în ziuă, trec prin Boian spre Mediaş 
două trăsuri, fără a fi cineva încunoştiinţat dintre 
credincioşii cari aşteptau şi se pregătiau pentru 
praznic mare: eră păr. protopop N. Todoranu, 
din tractul Târnavei, cu doi preoţi lângă el. Mai 
târziu, alarmaţi de vestea aceasta, pleacă şi câţiva 
fruntaşi — membrii în comitetul parohial, — cu 
alte vre-o patru trăsuri la gara orăşelului săsesc, 
să aştepte pe comisarul I. P. S. Sale Mitropo- 
litului, care avea să sfinţească noul lăcaş Dum- 
nezeesc. Cu trenul accelerat sosesc: Preacuvioşia 
sa păr. Dr. E. M. Cristea, însoţit de d-nii L. 
Triteanu, I. Pamfil, T. Brenciu din Braşov, cu- 
noscutul cântăreţ de strană şi arii româneşti, şi 
zece clerici din seminarul Andreian, sub condu- 
cerea d-lui Ase. Orişanu. O mică cuvântare a 
păr. protopop, la care răspunde scurt comisarul, 
potrivit cu locul unde se găseau, — și pleacă cu 
toţii la biserica din Mediaş. După slujbă merg la 
păr. protopop din loc R. Mircea, unde iau prânzul 
şi rămân până câtră orele trei. Apoi cu trăsurile 
spre Boian. 





Din sus de Blăjel întimpină pe doriţii oa- 
speți un banderiu de vre-o treizeci de călăraşi 
în haine de sărbătoare, cu splendide năfrămi tre- 
cute peste umărul stâng şi subsoara dreaptă. Ii 
conduce frumos absolventul de teologie Petru Me- 
deşanu, care bineventează, în numele voinicilor 
călăuziţi de el, pe mandatar. Aici răspunsul e 
mai cald: se păstrează prin manifestații de soiul 
acesta o străveche datină bună, de care e păcat 
să ne despărţim. — In Blăjel răsună uralele Ro- 
mânilor din jurul păr. Z. Sasu, şi o neașteptată 
surprindere: muzica săsească din satul acesta (cu 
mult mai mulţi Români, de altfel), se vâră in mul- 
time şi petrece până la margine pe d-nii noştri, 
cu cântece naţionale ca „Marșul lui Mihai Vi- 
teazul“ şi altele. M'am interesat să aflu pricina 
acestui neobicinuit semn de dragoste şi mi-s'a 
spus că s'a arătat, între altele şi de hatârul pri- 
marului din Blăjei, un bălaur de român care mă- 
nâncă numai sași. Pe urmă treceam prin Basna, 
unde preotul, în loc de a folosi prilejul să-şi ini- 
meze turma, dormeă de-a vecernie. 

La intrarea în Boian, între doi uriași plopi 
râdeă veselă, dintre cununile ei de flori de grădină, 
de frunză de stejar şi de cetină, o poartă de 
triumf, cu inscripţia „binea-ţi venit“, în dosul 
căreia, mai la o parte, se vedea al treilea plop 
neliniștit, cu o adâncă șfărghiere de trăsnet. Sub 
poarta aceasta așteptau, cu preoţii gr. or. şi gr. 
cat. în frunte comitetul, învăţători, studenţi şi alţi 
oameni cu carte. Mai încolo, înşiruiţi des şi cu 
flori in mână, băieţii de școală, apoi junii şi în 
urmă cei mai în vârstă, adunaţi deocamdată ca 
să asculte ce se va vorbi. Incepe rar, la început 
cam sugrumat, dar mai apoi limpede şi puternic, 
păr. I. Crişanu: Ne-a ajutat D-zeu, bine-aţi venit 
sănătoși, trimes de I. P. S. Sa, în sfârșit: să trăiţi. 
Uralele izbucnesc. Urmează, în numele uniţilor 
lui, păr. Aug. Almăşanu. Păr. protosincel le mul- 
tămeşte, amintind de Maj. Sa şi de L P. S. Sa 
Mitropolitul, ca să treacă la „bine v'am găsit, cu 
pace“, câtră popor, adevărata lui familie unde se 
întăreşte după munca singurătăţii la care s'a supus. 
A fost o vorbire admirabilă, cu deplina cunoa- 
ştere a sufletului țărănesc: am văzut pe mulţi 
strigând cu lacrimi în ochi: D-zeu să te tie! 

Apoi, ca la o comandă se destind şirele ca 
să treacă trăsurile, până la curtea d-lui P. Ivanu, 
găzduitorul plăcut şi cu mâna larg deschisă, care 
a ospătat la cină pe toţi cei sosiți, ba şi dintre 
cei de sat. lar în vremea aceasta se strecură câte 
un ţăran din sat, până la noi, întrebând: Da’ 
fecioru popii Goga din Răşinari, n-a venit? lar 
unul adause: Mi-a trimes moșu-s'o vorbă car 
veni şi dumnealui, să ştie că-i vine nepotu! Și 
de fapt, a doua zi au venit destui şi din Crăciu- 
nelul românesc, locul de copilărie al poetului, vara, 

Ziua următoare, la orele 8, pleacă dir şcoală, 
în sunet de clopote şi toacă, de cântări biseri- 
cești, cu prapori şi în mijlocul unei imense mul- 
timi, preoțimea cu comisarul. Ajunşi tn dealul pe 
care e zidită biserica, se face sfinţirea apei, se 
înconjoară de trei ori noul Sion și pe urmă în- 
trăm înlăuntru. Când au ajuns preoţii în altar — 
slujeau cu totul 15, — biserica largă a fost plină, 
corul asemenea. La liturghie — de altfel şi mai 
nainte — a cântat corul clericilor, un grup bine 
instruit, cu deosebire în nuansare aproape desă- 
vârşit : o cinste pentru instrucţia muzicală din se- 
minarul Andreian. A cântat și d-l Brenciu, după 
psaltichie. Are o foarte frumoasă voce, care numai 
se jucă cu florile multe ale melodiilor bisericești 


cu tremurate prelungiri. 
Culmea îintregei festivități a fost însă cu- 


vântarea comisarului Dr. Cristea. Fără a încercă 
să-i spun cupriusul, fiindcă sper să se tipărească 
spre a fi la îndemâna tuturor, mă mărginesc la 
câteva aprecieri. Ilustra figură a bisericei gr. or. 
se dovedeşte a fi, înainte de toate, un orator cu 
însemnate calităţi de fond. Vederile, îndrumările 
pe cari le-am auzit în biserica din Boian sunt 
noue în mijlocul atâtor exibiţii transcendente câte 

se îmblătesc astăzi, sunt potrivite să deà iarăş, 
unei preoţimi care le-ar practică şi predică, ve- 
chiul rol social meritat, în locul unui respect care 
merge acum de obiceiu numai spre strălucirea 
odoarelor şi spre teama afurisâniei. Din cuvân- 
tarea păr. protosincel se mai poate învăţă şi arta 
de a împreună logic, aşa cum se împletesc în 
vieața reală, grijile materiale ale zilei cu grija 
mântuirii sufletului : alături de curăţenia gândului 
sfatul practic de a creşte copii și povaţa dea 
strânge şi păstră pentru ei și pentru neam avuţia 
pămâniului. In afară de acestea păr. Cristea are 
şi alese calităţi personale pentru a fi bun vor- 
bitor; voce plină şi limpede, putinţa de a se in- 
călzi pentru ideile cari le vestește şi o înfăţişare 
care cucereşte dela început, 

Influința cuvântării asupra acelor aproape 
o mie de ascultători, frește,'a fost nespusă, şi 
s'a mărit încă prin micile observaţii, poveţe pe 
cari le-a făcut din belșug comisarul în decursul 
botezării credincioşilor. Pe urmă a botezat băiatul 
gazdei unde eră încuartirat, a d-lui lvan, și s'a 
terminat slujba din biserică. | 

Nu peste mult a fost prânz comun în sala 
şcoalei. Lume aleasă — Dr. Cristea, pictorul Smi- 
gelschi, ref. Triteanu, inginerul Pamfil, advocatul 
Căluţiv, proprietarul Pop, preoţi și învăţători etc. 
— Alături de cinstitele mâni cari au asudat ca 
să se poată înălţă casa mângăierii şi învăţăturii, 
S'au ascultat toastele: Comisarul pentru I. P. S. 
Sa Mitropolitul loan, prot. Todoran pentru Dr. 
Cristea, apoi pentru alţii, în șir obicinuit. Foarte 
frumos a vorbit d-l L. Triteanu, care trece — 
după o întroducere-avertisment la adresa condu- 
cătorilor locali să înţeleagă și iubească poporul, 
— trece la buna înţelegere dintre confesiuni. Doi 
' oameni au să sape o vie. Vita plăpândă o ame- 
nință buruienile. Ci creștinii noştri, în loc de a-şi 
vedeă de lucru, s'apucă de ceartă: sapa mea e 
mai bună, — ba nu, că a mea! Şi din bună- 
tatea sapelor se alege vita copleșită de bălării, 
lipsită de lumina care ar face-o să crească“. In 
multe locuri aceasta e starea de azi, — și trebue 
schimbată, ca să nu pierim. Mai amintesc cu- 
vintele stud. Duma, care mulţămește, în numele 
consătenilor lui ţărani, comisarului pentru câte 
li-a făcut și-l roagă să le poarte de grije şi când 
lipseşte din mijlocul lor, 

Seara concert şi teatru, întrun enorm pa- 
vilion de scânduri, clădit cu multă trudă și chel- 
tuială în curtea d-lui Z. Popa. Corul clericilor 
sibieni a fost la înălţimea lui de peste zi, cu toate 
că uneori păreă a se simţi oboseala. Splendid a 
fost, în costum românesc şi cu durda, d-l Brenciu, 
care a cântat „Haiducul“ şi cântecul „Domnului 
Tudor*, aplaudat şi idolatrizat de săteni. Cu tea- 
trul însă, — avem de-a face oarecari observări. 

Nu în privinţa jocului „diletanţilori, cari 
şi-au dat toată silinţa și au jucat mulţumitor cu 
toţii, cu deosebire d-şoarele Veronica şi Ana Popa, 
— ci în privinţa alegerii bucăţilor. Las că nu 
prea ai din ce să alegi, căci biblioteca teatrală 
te îngrozește, dar parcă tot s'ar fi putut găsi ceva 
mai bun decât „Așa a fost să fie“ a d-lui A, 
TPinţariu. Nu afli în piesişoara aceasta nici limbă 
românească, nici suflete de ţărani — afară de 
unul, abeă schiţat, — nici altceva. De altfel s'a 
putut vedea şi după lipsa de impresie asupra pu- 
blicului că n'aveă nici un rost reprezintarea acelei 
bucăţi. Cu „Arvinte şi Pepelea“ au nimerit-o mai 
bine organizatorii, căci spiritul lui Alexandri, fără 
a fi distins e sănătos, 

Vrednic de remarcat ar mai fi un singur 
lucru: în tot decursul acestor zile şi nopţi de 
vieaţă românească intensă, nu s'a văzut puiu de 
jandarm sau de reprezentant al administraţiei, 
— aşa oameni de omenie şi de înţeles sunt în 
Boian. Doar pe Saşii puţini de-acolo să-i înveţe 
minte, și apoi nu le-ai mai găsi nici un cusur. 

Să le ajute Dumnezeu. 

Unul care ştie toate. 





VIEAȚA ÎN BUCUREȘTI. 


Concurs. — La mustărie. — In ajunul deschiderii 
Teatrului. — O încercare. 
Pentru cinci catedre vacante la „Şcoalele 
de belearte* din lași și Bucureşti s'a deschis un 





concurs la care iau parte vre-o douăzeci de. 


candidaţi. Printre concurenţi sunt şi câţiva pic- 
tori şi sculptori de seamă, alături de doi trei di- 
letanţi sau pseudo artişti. Aşa cum se prezintă 
concursul, parcă a fost pus la cale spre a se 
face o alegere, o clasificare, intre artiştii „Tine- 
rimei“. 

lau parte la concurs, între membrii ,Tine- 
rimei artistice“ sculptorii Spaethe, Storck, Pa- 
ciurea și Mirea, şi pictorii Verona, Steriade, Pe- 
traşcu şi Artachino, toţi concurenţi serioşi, dintre 
care selecţia e greu de făcut. Incă un concurent 
de seamă e pictorul Costin Petrescu, reprezen- 
tant al celeilalte societăţi artistice, 

Fiecare artist se prezintă cu toate lucră- 
rile mai însemnate de până acum, precum și cu 
schițe, desemnuri, etc., lucrări din cari se poate 
constată mai bine anume note primordiale ale 
operelor de artă. 

Se înțelege deci, că figurează, în reprodu- 
ceri fotografice, şi lucrările mari ce nu se mai 
află la autori, spre a se puteă intregi impresia 
asupra operei fiecăruia. 

Lucrările sunt expuse la Ateneu. In hemi- 
ciclul scărei monumentale sunt rânduite operile 
sculpturale, iar în două saloane mari sunt gru- 
pate lucrările pictorilor. 

Comisiunea numită” de minister pentru cla- 
sificarea concurenţilor, se va întruni zilele ace- 
stea spre a holări pe titularii celor două catedre. 


Lucru sigur e că aleşii vor fi doi membrii 
ai „Tinerimei“, întrucât, în afară de pictorul 
Costin Petrescu, ceilalţi candidaţi sunt sub mi- 
jlocia cuvenită. 

Lumea se pasionează pentru această în- 
trecere între artiști şi zilme vizitatori vin să 
vază acele câteva sute de opere de artă ce re- 
prezintă activitatea celor mai buni artişti ai noştri. 

* 

In timp ce prețuitorii emoțiilor artistice au 
prilegiul fericit de a face artă ducându-se Ja 
Ateneu, pe la marginele orașului, prin funduri 
de mahala se inchiagă iarăş petrecerile simple 
la care toamna îmbie pe lume. Sau deschis 
mustăriile. 

Mustul abiă scos din ciorchinii ce zac tes- 
cuiţi, împrăștie mirosul lui puternice sub umbra- 
rele de trestii. Mesele sunt pline de oameni cari 
se ospăteuză cu fleicile şi mititeii tradiţionali, în 
vremece mustul curge mereu spumos în pahare. 

Şi veselie multă aşterne în spirite băutura 
înșelătoare, iar lăutarii atâta așteaptă. Işi tot 
scârțâie scripcele pe lângă grătarul pe care 
sfârâie mititeii şi când simt ei că privirile s'au 
impăinjinit bine, vin binişor lângă masă, 

Şi-i greu să se mai ţie omul atunci. Pe 
lângă cântecile vechi ce se înalţă duioase de sub 
umbra, din vreme în vreme cântăreții o pornesc 
în câte un brâu sau bătută afurisită de-i face pe 
oameni să-şi piarză piuita. Şi se pornesc pe joc. 

Aşa se încinge chefuri în lege de ti-se pare 
că mahalalele toate petrec, unde vezi atâtea 
mustării, şi unde auzi atâta cântec. 


Prin alte locuri mai aproape de centru, 
stăpânii pun în mijlocul mustăriilor câte un gra- 
mofon. Şi cu vocea ceea gâtuită aparatele re- 
produce „mai bine“, mai rău, cântece de-ale 
noastre şi altele străine. lar lăutarii stau pe lângă 
porţi şi înjură „maşina“ care le ia pâinea, căci 
lumea încremeneşte cu gura căscată ascultând 
la capătul trâmbiţei enorme, notele gâtuite, înă- 
bușite ce le aduce aminte de un cântec mai bine 
ştiut, pe care nu-l mai prea aud. Iar lăutarii in- 
cep să-și ia tălpăşita mai spre margini, ferindu-se 





de cârciumile şi mustăriile cu „maşina“ ce le-a 
luat pâinea dela gură. 

Cine știe de nu vor ajunge, bietii purtători 
ai cântecelor, să fie goniţi şi dup'acolo şi încet 


încet să-şi piardă urmele deabinelel| 
$ 


Se apropie ziua deschiderii Teatrului Naţi- 
onal, Cu aceiag nerăbdare e așteptată întâia. 
seară de toţi ceice sunt sătui de seri plictisite, 
de necontenita căutare a unei petreceri simpatice.. 

Se înţelege deci că tot ce s'aude de pe la 
teatru, tot ce se petrece între culise interesează 
multă lume. Forfoteala artiştilor cu rolurile ştiute,. 
șopotelile actriţelor care-și laudă toaletele — 
„fantezia din al treilea şi ampirul din al cincilea“ 
— limbuţia şi fanfaronada, intrigile şi cancanu- 
rile, — tot aparatul scenic neinlăturabil, tot ce 
face farmecul repetiţiilor. 

Dela Director şi până la garderopier, dela 
cutare artist, „stâlpul teatrului“, şi până la re- 
gizor, regele podelei; toată lumea asta rasă şi 
fardată preocupă pe toţi, într'o nemai pomenită 
măsură, 

Știrea cea mai laconică face turul tuturor 
cenaclurilor literare: 

„Zilele acestea la Direcţia generală a tea- 
trelor s'a primit piesa .... care va fi jucată în 
actuala stagiune. Piesa a fost pusă chiar în re- 
petiție“. 

In alt număr gazetele dau şi numele au- 
torului. Comentariile şi muşcăturile se ţin lanţ: 
„De unde-i autorul? cu ce nu se ocupă? Dacă 
a mai scris?...,* și câte altele... 

Cum se ştiu lucrurile „din sursa cea mai 
sigură“ — dela vre-un prieten al autorului, de: 
sigur! — încep răutăţile: 

— Ascultă dumneata numai! Nedelea și 
autor dramatic... Dar asta-i o imposibilitate! — 
Şef de birou şi scriitor, când el săracu abiă 
poate să iscălească sau să puie un „referat“! 

— Ei drăcia dracului! 

Pentru atâtea şi atâtea cuvinte au toţi 
dreptul să aştepte ziua scadenţei cu nerăbdare. 

Grosul mulţimei care nu se amestecă în 
cancanuri literare, publicul așteaptă cu o neli- 
nişte și mai mare clipa deschiderii. 

Repertor nou, piese originale, artişti noi 
angajaţi, direcție nouă — atâtea şi atâtea atracţii 
ce inteţese dragostea de spectacol a mulţimii! 

X 

Cu muzica o ducem cam rău până la în- 
ceperea concertelor. Localurile de noapte lasă 
cu totul de dorit în această privinţă şi începe 
să dea de gândit celorce-și dau seamă de înrâu- 
rirea şantanelor asupra mulţimei. Indatăce un 
local e mai mult căutat de familii, proprietarul 
îl transformă în „teatru de varietăţi“. Și cum 
„varietățile“ sunt numai un şirag mai mare sau 
mai mic de „şanteze* ce cântă în mai toate 
limbile pământului, se înțelege lesne cât sunt de 
primejdioase asemeni localuri de petrecere. 

S'au găsit iosă şi oamei de bine cari fac 
ceva pentru stârpirea acestui rău. Anume pro- 
prietarii unei berării au angajat pentru localul lor 
o mică orhestră alcătuită numai din absolvenţi 
de-ai conservatoarelor din ţară. Și tinerii execu- 
tanţi, călcându-şi puţin pe inimă, au răuşit să 
atragă multă lume iubitoare de cântec. Un re- 
pertoriu alcătuit din bucăţi de muzică modernă, 
ici şi colo variat cu o bucată clasică, și apoi 
toate frumuseţile muzicei noastre populare, in- 
deamnă pe mulţi să-i asculte. 

E cu atât mai frumoasă încercarea lor, 
ieșirea aceasta în arenă a tinerilor executanți, 
cu cât într'o bună măsură rătăcirea în care e 
pornit publicul e pornită şi de mândria lor exa- 
gerată. 

Se poate ca în curând exemplul acestor 
tineri muncitori să fie urmat şi de alţii spre bi- 
nele lor şi al publicului care va scăpă de pri-- 
mejdia şantanelor. N. Pora. 

Cetiţi și vă edificaţi! 
i — A răspuns „Telegraful“. — 

În sfârşit, după o îndelungă tăcere destul 
«de penibilă, ziarul „Tel. Rom.“ sa simţit în- 
demnat să răspundă. Cetitorii noştri cunosc în- 
trebările repetate săptămâni dearândul în co- 
loanele acestei reviste. Mă mângăi cu credinta, 
-că cei mai mulţi nu au prilejul să treacă cu 
“ochii peste coloanele „Telegrafului“ ; voiu repro- 
“duce deci în întregime acest răspuns îndreptat 
:cu totul împotriva mea. Deşi nu sunt prieten al 
“cheltuielilor inutile, deşi imi dau seama, că sunt 
-dator să păstrez curăţenia morală a acestor co- 
loane, am totuș motive suficiente de-a reproduce 
'văspunsul bătrânei gazete. Această proză e un 
'mie capitol de psihologie al unei categorii de 
'oameni din zilele noastre, e productul specific al 
:unei mentalități din care se trag atâtea mizerii, 
-atâtea meschinării cari dau un aspect jalnic vieții 
:noastre publice. 

lată-l răspunsul publicat în numărul din 
‘Sâmbăta trecută: 


Domnul Oct. Goga s'a supărat pe noi, pentrucă 
am publicat articolul d-lui Dr. Dionisie Stoica, în care 
se cuprindeau unele adevăruri spuse la adresa secreta- 
rilor „Asociațiunii“, şi în supărarea sa ne adresează pe 
trei coloane și jumătate în numărul primit azi al revistei 
sale „Țara Noastră“ multe vorbe frumoase, dar puțin 
alese, atacându-ne cu toată violenţa și insultându-ne formal 
„şi încă în casa proprie, dat fiind că „Țara Noastră“ se 
tipărește în tipografia arbidiecezană. 

Răspundem d-lui O. Goga următoarele: 

1. Fiecare om pus în serviciul obștei e dator se 
“tolereze, ca să fie criticat. Cui nu-i place critica, mare 
decât să se retragă dela postul supus controlei, deci și 
criticei publice. Va ști bine domnul O. Goga, că pe fostul 
secretar al „Asociaţiunii“ tocmai dsa, cu amicii dsale, l-a 
criticat mai cu asprime. De ce se supără deci, când vine 
cineva și-l critică și pe dsa? Și despre fostul secretar 
opiniunea publică afirmă, că totuș a făcut ceva, a lucrat 
ceva, a lăsat ceva în urma sa, iar rezultatele muncei d-lui 
-O. Goga la „Asociaţiune“ încă nu se văd. 

2. Medicul nu-prescrie bolnavului medicină amară 
şi rea, pentruca să-l nimicească, ci pentruca să-l îndrepte, 
să-i redee sănătatea. Așa și presa. Dacă publică și lu- 
cruri neplăcute pentru unul ori altul (și să ştie că ade- 
vărul e mai neplăcut), nu o face cu scopul ca se strice, 
ci ca se îndrepte, cu scopul, ca să facă pe cel ce-l pri- 
vește să înțeleagă, că are şi îndatoriri față de instituțiunea 
în serviciul căreia se află, nu numai dreptul de a se certă 
şi răsboi cu toată lumea. 

3. In fruntea acestui ziar, menit să apere interesele 
generale ale bisericei şi ale neamului, se află o comi- 
siune anume instituită prin dispoziţiile testamentare ale 
marelui Șaguna, comisiune compusă din dignitari bise- 
ricești și fruntași mireni, cari exerciază controlă severă 
asupra ziarului nostru, orientându-se, firește, totdeauna, 
după interesele generale ale publicului, nu după inte- 
resele particulare ale unuia ori altuia, deci nici după ale 
d-lui Goga. 

4. La acte de spionaj noi nu ne pricepem, și nici 
nu ne dimitem la astfel de rol urit și condamnabil. Nu 
am căutat deci și nu vom căută să aflăm, ce scrisoare 
particulară a trimis Metropolitul nostru domnului cutare 
ori cutare, și că scrisoarea aceea de ce cuprins eră? Dacă 
însă d-l O. Goga se pricepe și la această meserie, ori 
are prieteni, cari iau comunicat secrete cuprinse în vre-o 
scrisoare particulară, fie a ori și cui, mare decât să facă 
întrebuințare de cele aflate, dacă le dă importanță atât de 
mare, publicând cuprinsul scrisorii. ïl facem însă atent pe 
d-l O. Goga, că există un așa numit secret epistolar, ga- 
rantat în toate statele culte, deci și la noi, şi că există 
un paragrai în codul nostru penal, paragraful 327, care 
stabilește pe seama celui ce abuzează de secretul epi- 
stolar, fie prin publicarea scrisorii, fie prin întrebuințarea 
celor cuprinse în ea, o pedeapsă de trei luni temniță or- 
„dinară, și o amendă în bani până la 2000 de coroane. 

Atâta pentru d-l O. Goga. lar acuma vom împărtăși 
cetitorilor noștri unele lucruri, pentruca să-și poată face 
judecată clară asupra atitudinei domnului O. Goga față 
«de noi. Avem să le spunem, că supărarea d-lui Goga și 
a celor ce stau la spatele d-sale datează de mult, decând 
„comisiunea administrativă a tipografiei arhidiecezane nu 
a voit să cumpere pe preț foarte bun tipografia „Lucea- 
Jărului“, adusă din Budapesta la Sibiiu. Sigur, că comi- 
siunea și-a avut motivele -sale, pentru cari nu a legat 
„această afacere, rentabilă numai pentru d-l Goga. 

„__ Supărarea s'a potențat apoi, când prietenilor dlui 
Goga nu le-a succes să schimbe foaia noastră în foaie 
curat bisericească, lăsând astfel teren mai larg pe seama 
foii ce ei voiau să o înființeze în Sibiiu, și pe care de 
atugci au şi înființăt-o în revista „Țara Noastră“, din 





care acum vreau să facă foaie de zi. „Telegraful“: le stă 
însă în cale, deci „Telegraful“ trebue discreditat și ni- 
micit! Dar nu-l vor putea nimici, precum nu l-au putut 
nimici nici alte foi, puse în coastele  , Telegrafului“, ca 
„Observatoriul“, lui G. Barițiu și „Tribuna“ lui Slavici. 
S'au dus amândouă, și „Telelegraful“ a rămas. Se va duce 
deci şi „Țara Noastră“ şi „Telegraful“ va rămâneă pen- 
trucă Zrebue să rămână. Așa dispune testamentul lui Şa- 
guna, și nu se va află Metropolit și nici membru în co- 
misiunea administrativă a tipografiei noastre, care să cu- 
teze să desconsidere voia lui Șaguna. Dar „Telegraful“ va 
există totdeauna și pentrucă preoțimea arhidiecezană al 
cărei organ e, nu-l va lăsă să împlinească dorința doms 
nilor dela „Țara Noastră“ și să dispară de pe arena 
vieții publice românești. 

Pe lângă aceste motive de supărare, am mai puteă 
pune și înființarea băncii celei noi în Sibiiu, care încă 
supără mult pe unii din apropierea d-lui O. Goga, cu 
toate, că lucru mai frumos și mai salutar nu ne putem 
închipui, decât o bancă românească, care aproape jumă- 
tate din venitele sale anuale le jertieşte pe altarul culturei 
românești; un lucru deci, care pe dl O. Goga, pus în 
serviciul culturei românești, ar trebui să-l înveselească, 
nu să-l supere, și să-l facă să ne poarte ură și dușmănie. 

Cunoscând cetitorii nostri motivele supărării d-lui 
Goga, vor ști acum să judece singuri, dacă e motivată 
ori nu supărarea sa, și dacă întemeiate atacurile și sunt 
meritate insultele pe cari ni le adresează cu o îndrăz- 
neală uimitoare. : 

Nu face bine d-l Goga că se răsboieşte cu toată 
lumea, și încă în felul cum d-sa știe să se răsboiască: 
cu ciomagul, pentrucă se poate întâmplă, ca cei „săraci 
cu duhul“ văzându-l pe d-sa propagatorul culturei, cum 
loveşte cu ciomagul în toate părțile, să pună mâna și ei 
pe ciomege, și atunci se va vedeă, care pe care? Pen- 
trucă sunt: „proşti, dar mulți, Măria Ta“, și după zică- 
toarea croită în limba lui Madách: „Sok lud d.....t 
győz“. Coboare-se deci d-l Goga din sferele prea înalte, 
— de unde tună şi fulgeră, — ceva mai în jos, spre lumea 
cea adevărată, şi studieze-o mai bine, pentru ca să cu- 
noască realitatea, și atunci și judecata sa asupra ei va îi 
mai bună și mai dreaptă. Fireşte, în chestii în cari îi 
compete dreptul de a face pe judecătorul. Pentrucă nu 
în toate îi compete. Precum orbul de es. nu poate se 
judece vederea, ori surdul auzul, astfel nu poate să fie 
judecător asupra faptelor oamenilor încărunțiți în muncă, 
— fie că faptele lor sunt drepte, ori greșite, — acela, 
care e acuzat de opiniunea publică întreagă, că nu mun- 
ceşte și nu-și face datorinţa, căci acestuia îi lipseşte ne- 
cesara greutate morală de a puteă trage pe alţii la dare 
de seamă. 

Și acum, ca de încheere, un cuvânt la adresa 
celor ce stau la spatele d-lui O. Goga. Nu cerem să ni-i 
numească d-l Goga, pentrucă-i cunoaştem. Lor le adresăm 
deci întrebarea, dacă ei, ca membri în corporațiunile 
noastre înalte bisericești și ca sfetnici ai Excelenței Sale 
Metropolitului nostru, totodată însă ca bancarii şi ca- 
venţii d-lui O. Goga, aproabă atacurile ce le îndreaptă 
d-l Goga în contra bisericii noastre? Se identifică şi se 
solidarizează cu insultele d-lui Goga, adresate nouă? Da 
ori nu? Cerem răspuns categoric. 

După aceste rânduri cetitorul are toate 
mijloacele celui mai desăvârșit control. Am 
întrebat două lucruri: am solicitat o lămurire în 
chestiunea avonului cu „scrisoarea“ şi am cerut să 
ni se spună cine sunt oamenii cari determină linia 
de conduită a ziarului „Tel. rom.* Ni s'a dat 
acest răspuns. Nu ne rămâne decât să analizăm 
punct de punct întreg „răspunsul“ şi tribunalul 
cinstit al opiniei publice să-și spună verdictul. 
Aşa dară punct de punct, pasaj de pasaj cu cea 
mai chinuitoare răceală: 

1. „Fiecare om pus în serviciul obştei e dator 
să tolereze, ca să fie criticat“... Cunosc această 
axiomă bunule „Telegraf“, decât îmi dau seama, 
că înjurătura nu e critică. Când cineva îmi spune 
din bun senin, că sprijinese „pornografia“, că 
„prostesc poporul“ etc.... cum s'a spus in coloanele 
D-tale, acest om mă înjură nu mă critică. Şi 
aici încetează toleranța. 

2. „Indaloriri faţă de instituțiunea în ser- 
viciul căreiu se află“ negreşit că are subsemnatul 
şi le şi împlineşte cu toată conştiinţa omului 
cinstit: îşi vede de treabă, își face slujba şi e 
destul de mâhnit că „Telegraful“ nu are ochi 
să-i vadă „rezultatele muncii“. Subsemnatul roagă 
deci bătrâna gazetă să-și puie ochelarii şi atunci 
va răspunde mai multe, 

3. „Dignitari bisericeşti şi fruntaşi mireni 
cari exerciază controlă severă asupra ziarului nostru“. 
Va să zică greu de tot. „Dignitari... fruntaşi“... 
Doamne, câte rabdă hârtia! Când noi cu toţii 





ştim, că nimeni, absolut nimeni nu îndrăzneşte să 
ia răspunderea în faţa lumii pentru cele ce se 
publică în acest ziar. In o ședință a sinodului 
din anul trecut d-l Dr. W. Comşa a cerut stabi- 
lirea răspunderii pentru cele publicate în „Tele- 
graful“ ... Eră vorba de călduroasa apărare a lui 
Burdea... Erau în sobor: toți „dignitarii“, toţi 
„fruntașii“ acestei „comisiuni severe“... Toţi s'au 
lăpădat în frunte cu P. Sf. Sa Mitropolitul... 
Poftim „comisiune* și „controlă“ şi „severă“... 
şi „interese generale“... Mi-e ruşine să mai lungesc 
vorba, 


4. „Paragraful 327%. Aici se încurcă po- 
vestea. Cetitorii ştiu ce s'a scris în această revistă. 
Știu, că ne-am exprimat nedumerirea în chestia 
zvonului cu scrisoarea. Am zis cam așa: „Ni se 
pare o calomnie tendenţioasă care ţintește dis- 
creditarea capului nostru bisericesc, acest zvon şi 
aşteptăm lămuriri cari să ne liniştească pe deplin“. 
Aţi cetit ce răspunde „Telegraful“. Mai cetiţi, 
vă rog, încă odată. Merită în adevăr, aceste 
rânduri. Imi pun în perspectivă mie păcătosului 
temniţă ordinară şi multe coroane amendă. Va 
să zică se confirmă acest zvon, de aceea teribila 
ameninţare... Detestabilă lămurire. Va să zică, 
dacă eu aş aveă la îndemână un document de 
rătăcire politică al vre-unui om cu înaltă poziţie 
la noi şi aş publică acest act ruşinos pentru 
lămurirea lumii, — tot eu aş fi omul păcătos bun 
de „temniță ordinară“ şi autorul hârtiei ruşinoase 
ar rămâneă om de omenie. Pe mine m'ar con- 
damnă opinia publică, pentru-că destăinuiesc un 
legământ neiertat și am îndrăzneala să arăt cu 
degetul un păcat, iar autorul ar încassă cinste 
şi laude binemeritate. Mă închin în fața acestei 
interpretări a datoriei cătră neam! Și „paragraf“ 
încolo „paragraf“ încoace: eu nu am această 
scrisoare. Dar îi făgăduiesc nenorocitului apărător, 
că dacă această scrisoare există şi îmi ajunge în 
mână, am s'o public ca să edific opinia publică 
şi voiu sta foarte liniştit în fața „legii“, şi voiu su- 
portà toată asprimea codului penal“... Bietul 
„Telegraf* uită, că mai există şi un „cod moral“ 
al tuturor oamenilor cinstiţi care nu pe mine 
mar scoate vinovat... Suntem lămuriţi. 

5. Să cumpere pe preț foarte bun tipografia 
„Luceafărului“. De aici supărarea mea. Eu nu 
ştiu cine e omul care scrie aceste rânduri ca să-i 
spun în faţă, că acest om sau nu ştie ce spune, 
sau dacă ştie — iertemi-se expresia — falşifică. Las 
că e ridicol să cobori ia motive atât de vulgare 
ținuta unui om, dar lucrul e absolut inexact: 
Când s'a oferit spre vânzare tipografiei arhidie- 
cezane din loc tipografia „Luceafărul“, proprie- 
tarii ei au prezentat şi ofertul de cumpărare al 
tipografului Krafft care ofereă cu două mii de 
coroane mai mult, decât eră prețul fixat pe seama 
tipografiei arhidiecesane. Principiul eră ca această 
modestă tipografie să nu ajungă în mâni străine. 
Se înțelege, că nu a fost apreciat de cătră bunii 
noștri gospodari şi astfel tipografia „Luceafărului“ 
s'a vândut d-lui Krafft cars a plătit cu două mii 
de coroane mai mult. Acesta e adevărul pe care 


il pot lămuri ori-cui cu cifre şi acte în regulă.. 


Acum înțelege cetitorule „supărarea* mea! 


6. „Telegraful“ trebue discreditat şi nimicit“... 
De ce? Pentruca, vezi Doamne, să se poată în- 
fiinţă un nou ziar aici în Sibiiu. La aceustă nai- 
vitate n'am nici un răspuns. Doar e lucru evi- 
dent, că ar fi vai și amar de gazeta care şi-ar 
sprijini existenţa nenorocită pe acest temei... 

7. „Inființareu băncei celei noi în Sibiiu“ încă 
a „potenţat* supărarea mea... Să ştie venera- 
bilul, că eu nu am nici în clin nici în mânecă 
cu nici o bancă de pe faţa pământului, afară de 
modestele inconvenienţe de umilit debitor... Şi 
ca să reduc la adevărata ei valoare această mi- 
titică perfidie bizantină, n'am decât să atrag 


| atenția asupra coloanelor acestei reviste în cară 


nu s'a publicat nici un rând de desaprobare la 
adresa aşazisei „bănci culturale“, deși mi-s'a trimis 

o mulțime de articole... Am dus deci până la 
pedanterie obiectivitatea şi vedeți... 

8. „Să cunoască realiiatea“... Încep s'o 
cunosc, venerabile, încep s'o cunosc și mă doare 
inima de când o cunosc mai mult această „rea- 
litate“ a D Tale... Văd cum ni-se spulberă zi de 
zi credintele tinereţii care „pluteă în sfere inalte“ 
cum spui d-ta... Și când va veni vremea să 
aştern pe hârtie această „realitate“ a d-tale, pe 
care mi-o spun preoţii şi învățătorii năcăjiţi şi 
bieţii săteni al căror cuvânt jeluitor îmi mişcă 
inima, vai, nu ştiu, cine va rămâneă în faţa lumii 
fără „greutatea morală“... Eu — ori?... 

9. „La spatele d-lui O. Gogu“ nu stă absolut 
nimeni — bunule „Telegraf“. In fața mea stau 
toţi oamenii cinstiți, pentru cari am scris şi aceste 
rânduri luând singur toată răspunderea... Eu nu 
gândesc cu „spatele“ domnii meh.. Și astfel e 
firesc, că pentru toate faptele mele nu-mi pot 
trece răspunderea „la spate“. Se spune şi de 
„atacurile“ îndreptate „împotriva bisericei noa- 
stre* din partea mea... De-aș fi atacat biserica, 
» Telegraful“ mi-ar fi sărit în apărare ca lui 
Burdea... Dar n'am făcut acest lucru... Dealtfel 
îmi vine un gând potrivit cu judecata oamenilor 
cu cari am a face. Ştiţi ce, domnilor: Să facem 
un târg. Vă rog să răstoiţi toate paginile acestei 
reviste și dacă veţi putea să-mi dovediţi un singur 
„atac la adresa bisericei noastre“ eu vă fac un 
serviciu: nu-mi împlinesc făgăduinţa dela punctul 
4). Tot e mai bine să ne împăcăm, nu-i aşa ?... 
Mă rog, aveţi cuvântul... 

Şi acum am încheiat. Dacă se va cere, vom 
mai vorbi. Spune cetitorule pe partea cui e ade- 
vărul... Octavian Goga. 


ŞTIRI 


Noul episcop al Caransebeşului. Duminecă 
s'a făcut la Caransebeş alegerea de episcop 
gr.-oriental, în locul răposatului Nicolae Popea. 
Arhimandritul Filaret Musta, a întrunit 41 de vo- 
turi şi a fost proclamat ales. A mai întrunit 13 
voturi şi Dr. Iosif Olariu. 

Noul episcop al Caransebeşului e născut 
din familie preoțească, la anul 1839. A studiat 
la Beiuș, Debrețin, Caransebeş și Lipsca. Rând 
pe rând a urcat apoi întreaga scară a demnită- 
ţilor bisericeşti, bucurându-se întotdeauna de 
stima și increderea capilor bisericii noastre. 

Prin înalta sa demnitate, astăzi, noul episcop 
al Caransebeşului, se bucură de întreaga dra- 
goste a poporului Român. 


o 
Starea sănătăţii M. S. Regelui Carol al Ro- 
mâniei continuă să se îmbunătățească. M. Sa se 
ocupă în fiecare zi cu chestiunile importante, re- 


zolvându-le. 
Le) 


Advocat român. D-l Dr. Ludovic Csato, a 
deschis cancelarie advocaţială în Blaj (strada Ti- 


pografiei, casa Naftali). 
[e] 


Societatea de lectură „Andrei Şaguna“ din 
Sibiiu, s'a constituit pe anul şcolar 1908/9 în 
şedinţa ţinută la 14 Septemvrie c., în modul 
următor: Preşedinte, d-l Dr. I. Lupaş. Vicepre- 
şedinte, d-l Traian Cibian. Membrii in această 
societate sunt d-nii: Virgil Nistor, Valeriu Judele, 
Gh. Ciupe, llariu Reit, Nicodim Cristea, N. Ră- 
duţiu, I. Popa, Gh. Zaviciu, Pavel Borzea, Al. 
Moldovan, Em. Ciuleiu, I. Trifa, Gr. Vermeşan, 
S. Turtea, I. Baboe și Filimon Boer. 


o 
Bulgarii pregătesc tulburări. Toată Mace- 
donia e inundată de misiuni şi proclamaţiuni 
bulgare. Lumea se teme de o mişcare violentă 
Şi turburătoare din partea bulgarilor. 


(=) 
Lupta pentru votul universal în Egipt. Se 
telegrafiază din Alexandria că mai multe mani- 
festaţiuni in favoarea votului universal s'au făcut 











"PARA NOASTRA: 


ieri, mergând spre palatul Khedivului. Mulțimea 
a fost risipită de poliţie. 


o 
Un nou advocat femee. Baroul parizian şi-a 
mărit numărul membrilor săi cu încă un advocat 
femee. D-ra Elena Miropolsky a debutat în mod 


strălucit mai zilele trecute în faţa curţii cu juraţi. 
o 


Bulgaria a fost proclamată la Târnova ca 
regat independent. Faptul acesta a produs o 
adâncă consternare în cercurile dirigiuitoare 


turceşti. 
© 


O ţigară enormă. — Dacă am presupune 
cà un om nu fumează pe zi, nici mai mult nici 
mai puţin, decât 25 ţigări, ceeace însemnează 
că arde 6125 centimetri pătraţi de hârtie de ți- 
gară, sau dacă o cântărim această hârtie, trage 
13 grame. Calculând greutatea scrumului, dela 
aceste ţigări, el trage 0, gr. 006927, aceasta con- 
ține 0 gr. 000-125 oxizi de cupru şi de plumb, 
care formează în momentul de inhalaţiune, nico- 
tină, în cantitate de 13%, din cantitatea oxisilor. 

Inchipuindu-ne că această cantitate toxică 
de nicotină, trece toată în plămânii fumătorului, 
vă puteţi întrebă: cât timp trebue să fumăm ca 
să se strângă în orificiile pulmonare un gram de 
nicotină ? 

Amicii fumătorii să nu se sperie, calculul e 
matematic şi ne arată că ne trebue vre-o 20 de 
ani ca fumând pe fiecare zi câte 25 ţigări să 
zică că au aspirat 1 gram de nicotină! 

Şi pentru a aveă un gram de nicotină, trebue, 
să fumăm în aceşti ani, dintr'o ţigară lungă de 
8 Kilometri care aprinsă azi să se termine peste 
22. de ani...! Această ţigară nici Goliat nu o 
puteă fumà, căci ar fi căzut trăznit, dacă nu ar 
fi lăsat-o din gură, câteva ore pe zi. Numai astfel 
se explică, de ce nu avem nici o intoxicație prin 
nicotina ţigărilor, căci ele nu se fumează incon- 
tinuu ci alternativ, după câteva momente de repaus. 

Puteţi deci fumà înainte!... 

o 


N. 

Cuptorul de uscat poame sistem „Cazenille“ 
din Sălişte. „Reuniunea română agricolă sibiană“ 
încă în anul 1894 a fost dăruită din partea mi- 
nistrului reg. de agricultură cu un cuptor de uscat 
poame sistem „Cazenille*, pe care l-a zidit cu 
mari cheltueli, în fruntaşa comună Sălişte. Cup- 
torul cuprinde 95 lese, pe cari se pot uscă de- 

odată cam 90 decalitri prune; din circă 5 deca- 
litri se capătă 3 decalitri prune uscate. Prunele 
se uscă în timp de 48 ore, în cele dintâi 24 ore 
la o câldură de 40 grade, iar în celelalte 24 ore 
căldura se urcă pănă la 70 şi chiar 80 grade C. 
La un cuptor se consumă circa o jumătate m. 
cubici lemne. Dupăce se iau prunele de pe lese, 
se întind ca să se răcească şi numai după ră- 
cire se adună. Merele, perele şi persecile se uscă 
în 24 ore, cu mai puţină căldură, consumându-se 
numai jumătate cantitate de lemne, ca la uscatul 
prunelor. Poamele de uscat trebue să fie coapte 
bine şi dacă se uscă cu grije, reuşese bine. Vo- 
ind a le dă lustru, se pun încă odată în cuptor, 
pe timp scurt, înferbântându-se bine. La cuptor 
se pot uscă şi zarzavaturile (morcovi, pătrângei 
etc.) atât de căutate pe la orașe. Cuptorul în 
restimp a fost pus în lucrare şi cei cari s'au fo- 
losit de el, au fost pe deplin mulțămiţi, dat fiind, 
că poamele să uscă deopotrivă, se păstrează în 
întregime, fără a se scurge mustul din ele și fără 
a se afumă, şi pe deasupra poamele uscate iși 
păstrează gustul 3—4 ani de-a rândul. Dupăcum 
aflăm, membrul din comitetul Reuniunii, P. Dra- 
ghits, prim=pretor în Săliște, la întrevenirea co- 
mitetului, a provocat primăriile din apropiere, 
ca să publice şi să îndemne pe cei ce au. 
poame de uscat să se întovărășească spre acest 
scop, punându-se în legătură cu a-l Demetriu 
Foale, conducătorul lăptăriei din Săliște, totodată 
încrezutul comitetului Reuniunei, care in conţe- 
legere cu vice-prezidentul Reuniunei, d-l I. Chirca, 
prim-notar acolo, să iee măsurile de lipsă pentru 
punerea în lucrare a cuptorului. E de regretat, 
că poporul nostru din partea locului nu poartă 
mai mult interes de acest bogat izvor de câştig 
și bogat mijloc de alimentaţie, 


Nu știm multe lucruri. Depildă: In veacul 
al XIX aproape 14 milioane de oameni au fost 
omoriţi în răsboi. 

— Chinezii și Germanii poartă mai mult ca 
toate popoarele ochelarii, 

— Nouesprezece pavilioane la două zeci şi 
cinci au roşu în culoarea lor. 

— În Anglia se prestează jurământ nu ri- 
dicând mâna ci sărutând biblia. 

Banca de asigurare 


„TRANSSYLVANIA“ 


+- din Sibiiu > 
= întemeiată la anul 1868 
în Sibiiu, str. Cisnădiei DTr.5 (edificiile proprii). 
„Fonduri de întemeiare şi de rezervă 2.161,399'1l cor. 
asigurează în cele mai avantagioase condiții: 
contra pericolului de incendiu şi exploziune, 
edificii de ori-ce fel, mărfuri, mobile, vite, producte economice etc. 


DEE asupra vieţii -æo 


în toate combinaţiile: capitaluri pentru cazul morţii, asigurări de zestre, de copii,de studii, 
rente pe vieată etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








Valori asigurate contra incendiului : 
95.816.412:— coroane. 

Dela intemeiare s'au solvit: 
pentru despăgubiri 'de incendii 4,484,278:83 coroane, 
pentru capitaluri asigurate pe vieată 4.028,113:12 coroane. 


Oferte şi orice informaţiuni se pot luă dela: Direcțiune în Sibiiu, str. Cisnădiei Nr. 6, 
stagiu I, curtea I, și la agenturile principale din Arad, Braşov, Bistriţa, Cluj şi Oradea- 
mare, dela subagenţii din toate comunele mai mari. 

Capitaluri asigurate asupra vieţii: 
9.882.454:— coroane. 

Tiparul tipografiei Arhidiecezane în Sibiiu. 

